Radomir Kukobat Ilegalni migranti u Srbiji nisu pali s neba - Portal Novosti\nSrbija je na putu ilegalnih migracija samo tranzitna država, a konačno odredište je EU. Možda se u Budimpešti nadaju da će podizanjem žičane ograde na granici sa Srbijom sprečiti te ljude da uđu u Mađarsku, ali je malo verovatno da će Orbanova vlada na taj način rešiti problem nepoželjnih migracija\nRadomir Kukobat je direktor Fonda za pružanje pomoći izbjeglim, prognanim i raseljenim licima u AP Vojvodini. Rođen je u Glamoču, a u Vojvodinu je došao prije rata kao student mašinstva. Po zanimanju je mašinski inženjer i master inženjerskog menadžmenta. Naš sagovornik se dugo bavi pitanjem izbjeglica u Vojvodini.\nU Vojvodini je više od polovine svih izbjeglica koji su došli u Srbiju nakon ratova devedesetih. Kakvi su osnovni brojčani pokazatelji koji govore o trenutnom stanju?\nPrvi popis izbeglica u Srbiji obavljen je 1996. i tada je u Vojvodini bilo evidentirano njih 230.000, kao i još 30.000 ljudi koji su u pokrajinu takođe došli kao izbeglice, ali nisu dobili formalni izbeglički status. Reč je o pripadnicima JNA koji su službovali izvan Srbije, njihovim porodicama, civilnim licima na službi u vojsci itd., koji su dobili tzv. status ratom ugroženih lica. U zbiru to je 260.000 ljudi ili oko 13 odsto od ukupnog stanovništva Vojvodine, što je zaista vrlo veliki broj, a ako računamo i one koji su u periodu od 1991. do 1995. ovde došli kao izbeglice ali su ubrzo otišli dalje u treće zemlje, onda je to znatno više, možda i svih 300.000 duša. Približno pola izbeglica je smešteno u Vojvodini, oko 30 odsto se nalazi na području Beograda, a preostalih 20 posto je u drugim delovima centralne Srbije. Taj odnos je uspostavljen na početku izbegličke krize i očuvan je do danas. Apsolutni rekorderi u Srbiji po učešću izbeglica u ukupnom stanovništvu su opštine Šid i Inđija, takođe u Vojvodini. Čak 23 odsto stanovnika Šida čine izbeglice, a u Inđiji ih je tek nešto manje, 21,5 odsto.\nDanas je u Srbiji nešto više od 35.000 ljudi koji i dalje imaju izbegličku legitimaciju, od kojih 18.000 živi u Vojvodini, a tu su, naravno, i svi oni koji su u međuvremenu izgubili status izbeglice zato što su prihvatili srpsko državljanstvo. Prema poslednjim podacima koje smo dobili iz Ministarstva unutrašnjih poslova, državljanstvo Srbije je dosad dobilo 370.000 ljudi koji su došli kao izbeglice. Uzimanjem srpskog državljanstva promenjen je njihov formalni status, ali je socijalno-ekonomski položaj ostao nepromenjen. Zato po važećim propisima oni imaju jednako pravo na pristup programima pomoći kao i oni koji su i dalje u formalnom izbegličkom statusu.\nPomoć države i društva\nKako su ti ljudi organizovali svoj život dvadeset godina nakon izbjeglištva i što je najvažnije za njihovu uspješnu integraciju u ovdašnje društvo?\nPovratak je gotovo stao. Lane se, uz pomoć Komesarijata za izbeglice, u Hrvatsku vratilo 20, a u BiH pet porodica, a slični su brojevi i u izveštajima za 2012. i 2013. godinu. Nama su se lane prijavile tri povratničke porodice za BiH i jedna za Hrvatsku, a ove godine – nijedna\nKljučni preduslovi za njihovu uspešnu trajnu integraciju jesu rešavanje stambenog pitanja i zaposlenja. Vlasti u Srbiji, uključujući tu i lokalnu samoupravu i pokrajinske organe, posle 2000. godine uložile su značajne napore da se ti osnovni preduslovi obezbede, čak i u periodu posle 2008. i rasplamsavanja ekonomske krize. Naravno, probleme sa stanom i zaposlenjem ima i domicilno stanovništvo u Srbiji, ali je ekonomska kriza posebno pogodila izbeglice zato što je najveći pad privrednih aktivnosti zabeležen u oblasti građevinarstva, trgovine i usluga, privrednim granama u kojima je uposleno najviše izbeglica. Zbog toga sa sigurnošću možemo reći kako je stopa nezaposlenosti danas veća među izbeglicama nego u opštoj populaciji. Izbeglice su mahom vredni, preduzimljivi ljudi, koji često sami rešavaju svoje probleme, ali je dugotrajna kriza mnoge dovela u gotovo bezizlaznu situaciju. U Fond svakog dana dođe nekolicina ljudi koji kažu da im je danas teže nego 1995. i da su prinuđeni prvi put da traže pomoć. Pored pomenutih problema koji su zajednički, izbeglice se suočavaju i s nizom onih specifičnih koje nemaju druge socijalne grupe. Tu pre svega mislim na statusna i druga pravna pitanja, imovinu u zemlji porekla, različite probleme iz oblasti radnih odnosa, penzijskog staža i sl., koje izbeglice ne mogu same rešavati, u tome im je potrebna pomoć države i čitavog društva.\nImate li u Vojvodini još izbjegličkih centara?\nU Vojvodini postoji još samo jedan kolektivni centar za smeštaj izbeglih i raseljenih. Reč je o centru u Pančevu, koji je formiran u zgradi nekadašnje Teritorijalne odbrane i u kojem sada živi 70 ljudi, od kojih je petnaestoro iz Hrvatske i BiH, dok su ostali s Kosova i Metohije. Taj centar će biti zatvoren do kraja ove godine, kad bude završena zgrada sa stanovima za 16 porodica, koja se uveliko gradi, te rešeno stambeno pitanje za preostale stanare. U poslednje dve-tri godine raseljeni su i svi veći neformalni kolektivni centri, koji nisu bili priznati od strane Komesarijata ali u kojem su boravile izbeglice, poput onog u Krnješevcima kod Stare Pazove ili onog kod Termoelektrane u Zrenjaninu, pa je i taj problem rešen. Od početka sledeće godine u Vojvodini više neće biti kolektivnih centara – barem će ta stranica izbegličke istorije biti zatvorena.\nKoliko je izbjeglicama pomagala šira zajednica u Vojvodini, državni, pokrajinski i lokalni organi vlasti, a koliko su sami morali da ulože napora da stvore elementarne uslove za život?\nOdnos prema izbegličkom pitanju se menjao i u tom procesu možemo uočiti dva perioda: jedan do 5. oktobra 2000. i demokratskih promena u Srbiji, a drugi od 2001. do sada. Devedesete godine su za trajno rešavanje izbegličkih pitanja gotovo potpuno bile izgubljene. Politički odnosi između zemalja sukcesora SFRJ su bili vrlo loši, prave saradnje nije bilo, veliki broj ljudi je bio u kolektivnim centrima, Srbija se suočavala s brojnim problemima na unutrašnjem i spoljnom planu. U takvim uslovima, podrška izbeglicama se svodila na humanitarnu pomoć, održavanje kolektivnih centara, angažovanje za izbore i sl., a to je velika šteta. U dosadašnjoj praksi u svetu, najveći broj ključnih pitanja za izbeglice rešava se u prvih pet godina posle okončanja ratnih sukoba, a kod nas u tom periodu nije rešeno nijedno. Tek je Sarajevska deklaracija 2005. odredila temeljne principe i ukazala na put rešavanja ove problematike. U Srbiji se od 2000. snažnije krenulo u realizaciju programa trajne integracije, značajan broj ljudi se vratio u zavičaj, otoplili su odnosi među republikama bivše Jugoslavije, nikla su izbeglička naselja po selima i gradovima. Novi impuls dale su promene u Komesarijatu za izbeglice 2008., a čitav taj zamah, na neki način, doživeo je vrhunac izradom Regionalnog stambenog programa, koji su zajednički napravile Srbija, Hrvatska, Bosna i Hercegovina i Crna Gora, te Donatorskom konferencijom u Sarajevu 24. aprila 2012., kad je za realizaciju tog programa obezbeđeno 260 miliona evra. Naravno, broj izbeglica na prostoru bivše SFRJ je toliko velik da sve probleme ne bi mogle rešiti ni mnogo bogatije i bolje organizovane države.\nZavršen proces integracije\nNedavno je rađeno opsežno istraživanje o stanju izbjeglica i stepenu njihove integracije u multietničkoj Vojvodini. Što je ono pokazalo, odnosno kako ocjenjujete stepen njihove integracije?\nPovod za to istraživanje je bila dvadeseta godišnjica od završetka ratova u Hrvatskoj i BiH. Smatrali smo da je to pravo vreme da se napravi presek stanja, da vidimo dokle je stigao proces integracije u ovdašnju društvenu sredinu, kako se izbeglice osećaju u novom okruženju, jesu li se navikli, šta misle o odnosima s lokalnim stanovništvom, o čemu razmišljaju kad planiraju svoju budućnost. Angažovali smo istraživački tim pod vođstvom Srbobrana Brankovića, pionira u sociološkim istraživanjima na prostorima bivše Jugoslavije, koji je obavio velik posao. Kad su na kraju obrađeni rezultati, videlo se da ukupno 74,3 odsto ispitanika sebe vidi kao građane Srbije ili članove lokalne zajednice, dakle nekog ko ovde trajno ostaje. Tek deset odsto ispitanika je reklo da bi se vratilo u mesto prethodnog prebivališta pod uslovom da tamo obezbedi bolje uslove za život, a vrlo velik broj njih – 30,6 odsto – spremno bi pošli u inostranstvo ukoliko bi im se ukazala takva mogućnost. Podaci o onima koji žele u inostranstvo približno su jednaki onima u opštoj populaciji, a uočljiva je podela po životnoj dobi: u mlađoj populaciji i do 50 je odsto onih koji bi išli u inostranstvo, a među starijima tek oko 15 procenata. Takođe, pokazatelji o ekonomskom stanju izbegličkih porodica slični su onima za opštu populaciju, pa se na osnovu svega može reći kako je proces integracije gotovo završen i da se tu više ne mogu očekivati značajnija pomeranja.\nDa li se onda može kazati da je povratak kao rješenje praktički nestao? Rezultati istraživanja koje ste prezentovali ukazuju na to, ali da li ima još nekih pokazatelja?\nRaspoloživi podaci o broju povratnika su nepouzdani jer se stanje u evidenciji povratnika i stvarno stanje na terenu značajno razlikuju. Neki su samo formalno evidentirani kao povratnici, neki bukvalno žive na dve adrese, a nije mali broj ni onih koji su se u jednom trenutku vratili u zavičaj, da bi posle nekog vremena ponovo došli ovde. Naposletku, povratničku zajednicu karakteriše i visoka stopa smrtnosti, jer se vraćaju mahom stariji ljudi, pa zato verodostojno zvuče procene po kojima tek 43 odsto onih koji su evidentirani kao povratnici u Hrvatskoj i dalje živi tamo. Mnogo precizniji odgovor, međutim, mogu dati na pitanje o perspektivama za dalji povratak. Tu su pokazatelji konstantni već nekoliko godina i ukazuju na to da je povratak gotovo stao. Lane se, uz pomoć Komesarijata za izbeglice, u Hrvatsku vratilo 20, a u BiH pet porodica, a slični su brojevi i u izveštajima za 2012. i 2013. godinu. Nama su se lane prijavile tri povratničke porodice za BiH i jedna za Hrvatsku, a ove godine – nijedna. Naravno, ima onih koji se vraćaju u svojoj režiji, ali ni njih nema ne znam koliko. Zato i naš Fond snižava nivo aktivnosti u podršci povratnicima, a sredstva i energiju preusmerava na podsticaje uspešnoj integraciji u ovdašnje društvo.\nU pograničnim mestima na jugu i severu zemlje azilanti su odavno postali uobičajena pojava, ali je broj ljudi koji sada pristižu toliko velik da to postaje problem čitavog društva. U prvih šest meseci ove godine evidentirano je više od 35.000 ljudi iz Afrike i Azije koji su izrazili svoju nameru da zatraže azil u Srbiji\nDanas smo suočeni s problemima druge vrste izbjeglištva: Vojvodina je tranzitno područje za izbjeglice s Bliskog istoka koji se kreću ka zapadnoj Evropi. Taj problem je eskalirao u mjeri da je mađarska vlada najavila podizanje zida na granici prema Srbiji. Kako to komentarišete i kako vidite moguća rješenja?\nTaj problem uopšte nije nov, ali je sad dospeo u centar pažnje javnosti kako zbog toga što je broj tražilaca azila od početke ove godine dramatično povećan tako i zbog te nesrećne odluke mađarske vlade. Naime, odmah posle početka tzv. arapskog proleća reke ljudi iz severne Afrike i s Bliskog istoka, pa čak i Srednjeg istoka (iz Avganistana i Pakistana) krenule su put Evrope u potrazi za boljim i sigurnijim životom. Naša zemlja se našla na kopnenoj trasi puta koji, prema onom što znamo, počinje u Turskoj, a onda preko Grčke i Bugarske te Makedonije stiže kod nas. Srbija je na putu ilegalnih migracija samo tranzitna država, a konačno odredište je Evropska unija, odnosno zemlje severne i zapadne Evrope. U pograničnim mestima na jugu i severu zemlje azilanti su odavno postali uobičajena pojava, ali je broj ljudi koji sada pristižu toliko velik da to postaje pitanje kojim treba da se pozabavi čitavo društvo. U prvih šest meseci ove godine evidentirano je više od 35.000 ljudi iz Afrike i Azije koji su izrazili svoju nameru da zatraže azil u Srbiji, a njih bezmalo 6.000 je zatražilo i privremeni smeštaj. Možda se u Budimpešti nadaju da će podizanjem žičane ograde na granici sa Srbijom sprečiti te ljude da uđu u Mađarsku, ali je malo verovatno da će Orbanova vlada na taj način rešiti problem nepoželjnih migracija. Ilegalni migranti u Srbiji nisu pali s neba, već su ovde stigli tek pošto su prešli više zemalja, među kojima su i dve države članice EU-a. Reč je dakle o regionalnom i evropskom pitanju koje se ne može rešiti jednostranim merama i potezima, već isključivo zajedničkim i dobro koordinisanim radom svih država koje su pogođene ovim problemom. Naravno, krajnje anahrono, da ne upotrebim neku težu reč, deluje sama ideja da se neko danas usred Evrope ograđuje žicom.\nKoliko problem azilanata sa Bliskog istoka može uticati na efikasniji način rješavanja pitanja izbjeglica iz ratova devedesetih koji su danas u Vojvodini? Imaju li ova pitanja neke dodirne tačke?\nTo su i formalno i suštinski različita pitanja, kako po svom uzroku i posledicama tako i po zakonskoj regulativi. Srpski zakon kao izbeglice priznaje samo one koji su došli iz neke od republika bivše Jugoslavije, odnosno Hrvatske i BiH, dok ljudi s Kosova, pošto su raseljeni unutar granica zemlje čiji su državljani, imaju status interno raseljenih lica. Svi ostali koji dođu mogu samo da traže azil, što oni i čine u situaciji kad ih zaustave ili uhvate u pokušaju ilegalnog prelaska granice. Ilegalnim prelaskom granice oni čine krivično delo i tad su u nadležnosti Uprave pogranične policije sve dok ne zatraže azil. Traženjem azila ili izjavom da nameravaju tražiti azil, oni legalizuju svoj privremen boravak ovde i od tada do konačnog rešavanja njihovog zahteva briga su Komesarijata za izbeglice i migracije. U tom periodu oni traže način da nastave svoj put, tako da najveći broj onih koji su najavili da će tražiti azil ili su čak podneli formalan zahtev za azil, više uopšte nije u Srbiji. Briga o azilantima se zato svodi na osnovnu zdravstvenu kontrolu i jednokratnu humanitarnu pomoć, što može zaokupiti pažnju javnosti, pa i ljudi iz Komesarijata, ali ne može zaustaviti realizaciju programa pomoći izbeglicama. Za izbeglice se traže trajna rešenja.


Makart | Knjiga: EKOLOŠKE ZANIMACIJE - Dejvid T. Suzuki|Keti Vanderlinden | Internet knjižara | Drugačiji od drugih\nKnjige za decuIgre za decu\nEkološke zanimacije, odnosno 48 eksperimenata namenjenih deci mlađeg školskog uzrasta je zabavno i nadasve korisno praktično štivo za sve koji hoće na zanimljiv i kreativan način da provedu raspust ili slobodno vreme i pri tom nauče dosta toga o prirodi.\nBudući naučnici, istraživači i čuvari prirode!\nPridružite nam se u velikoj ekološkoj avanturi i otkrijte neverovatne, zapanjujuće činjenice o sebi, biljkama, životinjama, vazduhu koji udišemo, vodi koju pijemo, zemlji po kojoj hodamo i suncu koje nam daje energiju!\nDobrodošli na brod „Smuti pa prospi“. Zaplovićemo u svet prirode. Borićemo se protiv naftnih mrlja, čistićemo kabine ekološkim sredstvima koja smo sami napravili, pisaćemo pisma na recikliranom papiru domaće proizvodnje. Ujutru nas čeka životinjska joga, popodne gimnastika biljaka a uveče mađioničarska predstava velikog Big Eka. Kuvajte sami, po specijalnim receptima našeg kuvara Suzukija.\nEKOLOŠKE ZANIMACIJEOd istog autora


Čelnici Ajaksa povukli potez vrijedan svakog divljenja: I šampioni i gospoda - Glas Srpske\nG.S. 13.05.2021 08:42\nAMSTERDAM - Ajaks je slavni, šampionski klub sa gospodskim manirima.\n“Kopljanici” su, po ko zna koji put, dokazali ovu tezu tako što su ovogodišnji pehar namijenjen prvaku Eredivizije istopili i pretvorili u 42.000 zvjezdica, koje su uručili svim sezonskim pretplatnicima. Na taj način šampioni su željeli da se oduže navijačima koji su im u prethodnoj kampanji i te kako nedostajali na tribinama “Johan Krojf arene”.\nGest vrijedan divljenja dobio je drugu dimenziju pošto je ovjekovječen videom urađenim po holivudskim standardima. Klip pod naslovom “Dio pobjede, dio istorije, dio Ajaksa, bukvalno za vas” okačen je na društvenim mrežama, a počinje panoramom grada i tekstom: “Amsterdam. Grad u kojem je sve moguće.”\nU sljedećoj sceni direktor Mark Overmars donosi trofej u livnicu, gdje ga dočekuje kapiten Dušan Tadić i daje zeleno svjetlo Edsonu Alvarezu da može početi sa topljenjem srebrnine. Nižu se scene u kojima pehar “nestaje”, prije nego što istopljeno srebro završi u kalupu i pretvori se u zvjezdice koje prezentuje Rajan Gravenberh. “Mini-pehare” potom Overmars pakuje u dva kofera i raznosi ih po Amsterdamu.\nTako će “kopljanici” 35. titulu fizički podijeliti sa svojim fanovima koji tokom čitave sezone nisu mogli da budu prisutni na tribinama.\n- Igranje na praznom stadionu ne može da se poredi sa atmosferom na “Johan Krojf areni”. Stvarno su nam nedostajali navijači protekle sezone na svim utakmicama i zato želimo da im se odužimo ovim gestom - otkrio je kapiten Tadić.\nDresovi u čast Boba Marlija\nDa u Ajaksu često “iskaču” iz svakodnevice, potvrđuje i treća garnitura dresova za narednu sezonu. Naime, na društvenim mrežama su se pojavile fotke crnih “uniformi” sa dizajnom inspirisanim nezvaničnom himnom kluba, pjesmom rege pionira Boba Marlija “Tri male ptice”. Zbog toga su “rege boje”, crvena, žuta i zelena, prisutne na novom timskom dresu.\nNovak Đoković u polufinalu ATP dubla\n23. 06. 2021 21:11\nŠpanija deklasirala Slovačku, Švedska obezbjedila prvo mjesto\n23. 06. 2021 20:04\n23. 06. 2021 11:49\n23. 06. 2021 11:30\nOrganizatori Olimpijskih igara: Zabranjen alkohol za gledaoce takmičenja\n23. 06. 2021 11:26\n23. 06. 2021 11:16\nFiniks poveo 2-0 protiv Klipersa u finalu Zapada\n23. 06. 2021 10:14\n“Formula 1” kao nekada\n23. 06. 2021 10:11\nPobjeda Hrvatske protiv Škotske za osminu finala\n22. 06. 2021 23:20\nOdbojkaši Srbije poslije pet setova pobijedili Holandiju\n22. 06. 2021 15:50\n22. 06. 2021 11:18\n22. 06. 2021 11:15\n22. 06. 2021 09:23\nAustrija u osmini finala EP, Holandija ovjerila prvo mjesto\n21. 06. 2021 21:54\n21. 06. 2021 21:47


SportNews.hr - Trener Ivković misili da Rudeš i dalje ima nula posto šansi, a predsjednik Knežević kaže da po planu nedostaje samo bod. Cvitanović prijeti Istrinim igračima: Sramim se i uvest ću juniore. Balić, golman Rudeša, bio je najbolji


– February 24, 2012Posted in: Glavne vesti\nMučila se Jelena u prvom setu, da nađe ritam i preciznost kod udaraca i servis, i kada je izgledalo da je posle ubedljivo dobijenog drugog seta sve na svom mestu, dogodio se neverovatan pad, 2-6 6-2 0-6!\nZnala je Jelena da za razliku od prethodna dva meča, neće imati puno koristi od čekanja na greške protivnica. Radvanska je neko, ko je takvu igru, baš kao i Jelena, doktorirala i da s obzirom na godine i formu, to može da radi i bolje od Jelene. Zato je srpska teniserka rešila da ona bude ta koja će kontrolisati igru i napadati. Za takav pristup igri, potrebno je samopouzdanje, koje kod Jelene već duže vremen nije na najvišem nivou. Otuda i nervozan početak meča sa puno grešaka, koji je na kraju seta stigao do brojke 16.\nSa takvom igrom Jelena nije mogla više od dva osvojena gema u prvom setu. Drugi set je ipak bio druga priča. Na početku seta sve je nekako leglo na svoje mesto, pa je Jelena sa 11 napravljenih vinera došala do 3-0 i dva brejka prednosti! Bilo je jasno da je izjednačenje već gotova stvar, ali isto tako da Jeleni neće biti lako u trećem setu, jer posle te fantastične serije, sve je mnogo više ličilo na prvi set. Prednost je ipak bila prevelika a i Radvanska se nije najbolje snalazila u tim trenucima, pa je uz razmenu još po jednog brejka Jelena uzvratila istom merom.\nSvašta se moglo očekivati u trećem setu, ali ne ono što se dogodilo. Doduše iskustvo iz poslednjeg njihovog meča je nagoveštavalo i takav scenario. Jelena greškama dozvoljava lagan prvi gem protivnici. Delovalo je kao da se malo uspavala posle drugog seta, malo je kasnila na riterne, kod kojih je bila na loptici i tako je propustila priliku da nastavi pritisak na Radvansku. Kako je tekao drugi gem, izgledalo je da se neće čekati dugo, na novu priliku za to. A onda se desio preokret. Jelena od 40-00, dozvoljava protivnici izjednačenje, uglavnom svojim greškama, a onda slede dve duple greške i izgubljen gotovo dobijen gem.\nI to je bio kraj. Do kraja meča ređale su se Jelenine greške, kao kod neke juniorke, koja ne može da prestane da razmišlja o propuštenoj šansi. Čini se da ni sama Radvanska nije očekivala takav rasplet, čak se može reći, na osnovu intervjua posle meča, da nije previše verovala u pobedu posle drugog seta. Tako je Jelena propustila još jednu priliku da dođe do malo ozbiljnijeg rezultata i izgubila još jedan manje ili više neizvestan meč u tri seta, kakvih je bilo podosta prošle godine.


Butulija: Partizan će verovatno biti šampion | Sport | Ostali sportovi\n31. jul, 16:36\nButulija: Partizan će verovatno biti šampion 8 Podeli Podeli na facebook Podeli na twitter Podeli na viber Pošalji na mail\nButulija: Partizan će verovatno biti šampion\n09.04.2011. / 21:26\nU Partizanu slave pobedu protiv Zvezde, ali ističu da ima još da se igra. Butulija malo o suđenju, njegovim igračima i Partizanu.\nPartizan je u 23. kolu Superlige pobedio Crvenu zvezdu 25:23 (13:11)i došao na korak od osvajanja još jedne titule šampiona.\nTrener crno-belih Aleksandar Brković rekao je posle derbija, da je njegov tim zasluženo pobedio, ali i da je primio golove "koje nije trebalo".\n"Čestitam navijačima na podršci i igračima na sjajnoj borbi. Mislim da smo odlično odigrali, ali smo primili nekoliko golova koje nije trebalo. Vodili smo sa 11:6, a onda smo dozvolili da Zvezda napravi seriju od 5:0", rekao je Brković na konferenciji za novinare.\n"Mislim da je derbi opravdao očekivanja. Jasno je da smo bili pod velikim pritiskom i da smo ovaj meč morali da dobijemo kako bismo osvojili titulu. Golman Zvezde Bojan Ljubišić je odbranio sve što je trebalo i on je najzaslužniji što je bio ovakav rezultat na kraju meča", rekao je nekada[nji kapiten Zvezde.\nNa pitanje, da li je ovim mečom odlučen prvak države, trener Crvene zvezde je odgovorio: "Partizan će verovatno biti šampion".\n10.04.2011. / 12:09\nOve godine nisam gledao rukomet uopste (a pratio sam ga redovno 2 decenije). Pogledao sam jucerasnju utakmicu i sve sto mogu reci: LJUDI, TUGA JEDNA! Igraci oba tima-dz klasa, s tim sto u Zvezdi ima i pojedinaca koji su sh klasa. Za onakvu sramotnu igru, bezbroj promasenih cistih komtri, bezbroj izgubljenih lopti koje su se odbijale od ruku kao od drveta-opravdanja nema. Ne pamtim da sam ikad gledao mec onakvog nekvaliteta, cak ni u nizim ligama!\n10.04.2011. / 00:15\nCestitke Partizanu!hrabri,jaki momci,bravo!A Butulija sve gori i gori,sramota za Zvezdu,njegove izjave su dno dna...\n09.04.2011. / 23:55\nA KO BI DRUGI BIO? Hehehehehehee.... dominiraj! :)


Održan seminar “Upravljanje protokolom” na VŠMOD-u DH\n11/11/2019 by\tLibertas 0 Comments\nVisoka škola međunarodnih odnosa i diplomacije Dag Hammarskjöld i Sveučilište Libertas, u sklopu edukativnih programa iz područja cjeloživotnog obrazovanja, organizirala je 8. i 9. studenog 2019. godine seminar “Upravljanje protokolom” u prostorima Boutique Hotelu Le Premier. Seminar obuhvaća skup predavanja i pokaznih vježbi za sve koji su već prisutni na tržištu rada i žele saznati više o organizaciji poslovnih i društvenih događanja, pravilima poslovne i diplomatske komunikacije, te protokola.\nSeminar „Upravljanje protokolom“ idejno je i izvedbeno djelo nekadašnje ravnateljice Državnog protokola Republike Hrvatske i šefice protokola Ureda predsjednika Republike Hrvatske, veleposlanice Milade Privora.\nPrev:Održano 13.sveučilišno planinarenje – Lokvarka i otok Krk\nNext:Održano predavanje veleposlanika Kraljevine Nizozemske


Koričenje i Plastifikacija | Cena | Copy Shop\nUz štampu i dizajn brošure ili kataloga, završni utisak daje pravilno odabran izgled korice, kao i same vrste koričenja . Dokumenta kao što su diplomski, doktorski i drugi stručni radovi, imaju tačno propisan izgled korice, dok je kod proizvoda kao što su prezentacije, brošure, knjige i sl. izgled korice stvar kreativnosti i originalnih ideja dizajnera. U ponudi imamo više različitih vrsta koričenje knjiga. Korišćenjem kvalitetnih repromaterijala, u stanju smo da uvek isporučimo proizvode vrhunskog kvaliteta.\nTip koričenja zavisi od željenog izgleda dokumenta, toga da li želite trajno koričenje ili ono koje omogućava da se materijal raskoriči bez oštećenja, pa ponovo ukoriči, kao i od namene Vašeg dokumenta. Od tipa koričenja zavisi i cena.\nKORIČENJE I PLASTIFIKACIJA -USLUGE I CENA


"Još uvek nisam odlučio da li ću zvanično u penziju. Kada budem imao ugovor na stolu, želim dobro da razmotrim i donesem odluku, jer ne želim da budem jedan od onih koji su se penzionisali, a potom vratili na parket. Nije mi nedostajala košarka jer sam shvatio koliko malo vremena sam provodio sa porodicom. Samo tokom NBA finala između Golden Stejta i Klivlenda pomislio sam da bih jako voleo da sam na parketu", izjavio je 40-godišnji košarkaš novinarima tokom održavanja svog kampa za mlade u srednjoj školi Ist Grinbou.\nAlen je profesionalnu karijeru započeo još davne 1996. godine, kada ga je kao petog pika u prvoj rundi drafta, izabrala ekipa Minesote, koja ga je odmah prosledila u Milvoki u zamenu za Stefona Marberija.\nTokom bogate karijere osvojio je dve NBA titule, jednu sa Bostonom i jednu sa Majamijem, a nastupao je i za Sijetl Supersonikse.\nSa američkom reprezentacijom ima osvojenu zlatnu medalju sa Olimpijskih igara u Sidneju 2000. godine.


Prijatelji princeze Diane protiv prikazivanja dokumentarca "Diana: In Her Own Words" - Klix.ba\nKontroverzni snimci Prijatelji princeze Diane protiv prikazivanja dokumentarca "Diana: In Her Own Words"\nPrijatelji princeze Diane protiv prikazivanja dokumentarca "Diana: In Her Own Words"\n31.7.2017. u 22:09\nUoči dvadesete godišnjice smrti princeze Diane britanski Channel 4 najavio je prikazivanje dokumentarnog filma "Diana: In Her Own Words", a Dianini prijatelji sada apeluju da Channel 4 ne prikazuje dokumentarac, jer sadrži kontroverzne videosnimke na kojima Diana priča o svom braku s Charlesom.\nFilm "Diana: In Her Own Words" nastao je na osnovu videa snimljenih u periodu od 1992. do 1993. godine koje je napravio Piter Setelen, Dianin profesor. Ove videosnimke koji su napravljeni u Kensingtonskoj palači britanska javnost nikada nije vidjela, a u njima princeza Diana govori o bračnim problemima s princom Charlesom i kritikuje kraljevsku porodicu.\n"Mislim da je to što prikazuju nemoralno. Diana je snimljena u trenucima kada je njen brak završen i nikada nije namjeravala objaviti te snimke", rekao je kraljevski biograf Penny Junor opisujući ovaj dokumentarac kao "eksploataciju".\nDianina bliska prijateljica Rosa Monckton izjavila je da prikazivanje tih videosnimaka predstavlja izdaju Dianine privatnosti.\n"To ne pripada javnoj domeni. To je izdaja njene privatnosti i privatnosti porodice", rekla je Rosa za The Guardian.\nS druge strane, iz britanskog Channel 4 su istakli da ovaj dokumentarac pruža jedinstven uvid u Dianin život i opisali su videosnimke kao nevjerovatan historijski dokument koji omogućava stvaranje novog portreta princeze Diane.\nprije 18h 34m 156\nprije 17h 8m 44\nprije 21h 21m 27\nprije 17h 40m 13\nprije 21h 23m 16


DOPRINOS U BORBI PROTIV COVID19\n"Pandemija se još uvijek širi svijetom, ali vjerujem da će dvije države i dva naroda nastaviti da se kreću rame uz rame, bez straha od teškoća i prepreka", poručio je Liu\n5008 pregleda\t6 komentar(a)\nAmbasada Kine u Crnoj Gori donirala je Kliničkom centru Crne Gore 45.000 eura, kao doprinos u borbi protiv COVID19.\nAmbasador Kine Đin Liu, u pismu direktoru Kliničkog centra Crne Gore Jevtu Erakoviću, pohvalio je, kako je saopšteno iz Kliničkog centra Crne Gore, važne, nezamjenjive napore, koje je proteklih mjeseci uložio on lično i Klinički centar Crne Gore.\n"Medicinsko osoblje KCCG-a dan i noć se bori protiv virusa na prvoj liniji, štiteći naše zdravlje i bezbjednost i spašavajući živote. Iskreno vam izražavam najdublje pštovanje", naveo je kineski ambasador.\nNakon što je Nacionalno koordinaciono tijelo za zarazne bolesti ponovo proglasilo epidemiju na teritoriji Crne Gore, Liu je uvjerenja da će crnogorski narod uspješno prevazići i ovaj izazov.\n"Crnogorski narod je od davnina uporan i mudar i sigurno ćete ponovo uspješno prevazići poteškoće. Kina i Crna Gora su se uvijek podržavale i tokom pamdemije, i zbog toga su dvije strane i dalje produbljivale međusobno prijateljstvo. Pandemija se još uvijek širi svijetom, ali vjerujem da će dvije države i dva naroda nastaviti da se kreću rame uz rame, bez straha od teškoća i prepreka. Takođe sam spreman da i dalje promovišem razmjenu između dviju zemalja, posebno između KCCG i kineskih medicinskih ustanova. Iskreno želim da se Crna Gora što prije oslobodi od epidemije, poručio je Liu.\nEraković se zahvalio kineskoj ambasadi na donaciji.\n"Ovaj čin gdina Liua i ambasade NR Kine, države koja je prva u svijetu imala iskustva sa COVID-19, zaslužuje poštovanje jer se suočavamo sa izazovom nepredvidivog toka i trajanja. Imajući u vidu da se u aktuelnom trenutku sve države u svijetu suočavaju sa velikom neizvješnošću vezano za pandemiju COVID-19, pred njima je i veliki izazov da sačuvaju zdravlje populacije, a samim tim i stabilnost svoje države. Moramo, takođe, podsjetiti da je kineski narod i ranije podžavao Crnu Gori i crnogorski zdravstveni sistem, na čemu im se najiskrenije zahvaljujemo, uz želju za dobro zdravlje i prosperitet njihove države na svim poljima", kazao je Eraković.\nBaranin Alan Kožar godinama slovi za osobu blisku škaljarskom krimjinalnom klanu.\nNakon pogibije sugrađanina Luke Đurovića, navodno je preuzeo barski klan, kojim je Đurović upravljao.\nU podgoričkom Višem sudu odgovoara zbog pokušaja likvidacije Slobodana Šaranovića.\nAmbasada Kine u Crnoj GoriĐin LiuKlinički centar Crne GoreKCCGJevto Eraković


Omikron soj se širi Evropom: Gde se sve proširio, ko ima najviše razloga za brigu? - Telegraf.rs\n03/12/21 | 15:53 ≫ 15:55\nOvo je ažurirani spisak država u Evropi koje su do danas registrovale novi soj\nPrvi put registrovana u Južnoj Africi, potencijalno zaraznija varijanta korona virusa, omikron soj, sada se ubrzano širi, a sve veći broj zemalja prijavljuje nove slučajeve.\nPored zemalja u Južnoj Africi, i evropske zemlej su među prvima prijavile slučajeve na svojoj teritoriji.\nOvo je ažurirani spisak država u Evropi koje su do danas registrovale novi soj.\nNemačka uvodi nove mere\nNemačka je do sada registrovala dva slučaja omikron soja. Zdravstvene vlasti u južnoj pokrajini Bavarskoj saopštile su da je novi soj registrovan kod dva pacijenta koja su na aerodrom u Minhenu doputovala iz Južne Afrike.\nOba pacijenta se trenutno nalaze u izolaciji i nemaju teže simptome.\nJuče je nemačka Vlada saopštila da uvodi nove restriktivnije mere za nevakcinisane građane zbog rekordnog broja inficiranih, a i kako bi srečili širenje omikron soja, o kome se još uvek malo zna.\nOdlazeća kancelarka Angela Merkel juče je saopštila da postoji mogućnost da se od februara uvede obavezna vakcinacija i da bi ona, da je poslanica u Bundestagu, podržala tu ideju.\nInficirani u Norveškoj bio na zabavi\nNorveška za sada ima jedan slučaj novog soja korona virusa koji je potvrđen kod osobe nakon jedne zabave u Oslu.\nOno što mnoge plaši je činjenica da je polovina od 120 ljudi koji su prisustvovali zabavi pozitivna na korona virus, pa stručnjaci veruju da će među njima biti više onih koji imaju omikron soj.\nUkoliko se njihovi strahovi obistine, Oslo bi mogao da postane najveće mesto sa pojedinačnim izbijanjem omikrona u Evropi.\nNovi soj se širi u nekoliko delova Austrije\nNakon što je potvrđen prvi slučaj infekcije novim sojem u austrijskoj pokrajini Tirol, pojavile su se sumnje da taj soj postoji i kod osoba iz drugih delova Austrije.\nU pokrajini Gornja Austrija, koja je žarište infekcije u zemlji, tamošnji Krizni štab saopštio je da postoji prvi slučaj sumnje u zarazu novim sojem, piše Euronews.\nU Tirolu je već potvrđena sumnja na omikron, a prijavljena je i sumnja da je jedna osoba u pokrajini Forarlberg zaražena novim sojem, čime Austrija ima već tri takva slučaja.\nU Danskoj zaražena devojka bila na koncertu\nU nedelju su zdravstvene vlasti u Danskoj potvrdile prvi slučaj nove varijante korona virusa. Do sada su registrovana četiri slučaja, ali se strahuje da će ovaj broj biti mnogo veći budući da je jedna od zaraženih, dan ranije prisustvovala koncertu na kom je bilo oko 1.600 ljudi.\nJedna škola u Odenseu zatvorena je u ponedeljak jer se čekaju detaljnije analize uzorka jednog učenika za kog se sumnja da ima omikron soj, prenosi Reuters.\nSve osobe kod kojih je otkriven novi soj, doputovali su nedavno iz Južne Afrike. I zaražena devojka koja je bila na koncertu doputovala je iz ovih krajeva, ali vlasti nisu želele da saopšte koja je zemlja u pitanju.\nU Italiju omikron soj doneo biznismen\nU Italiji je identifikovan samo jedan slučaj novog soja, a reč je o poslovnom čoveku Italijanu, koji je doputovao iz Mozambika, već je dva puta vakcinisan i nije pokazivao nikakve simptome zaraze.\nTek se testiranjem pokazalo da je inficiran, asimptomatski, a zaraženi su i članovi njegove porodice. Medicinske vlasti su odlučile da preventivno testiraju sve osobe sa kojima je nulti pacijent bio u kontaktu.\nU međuvremenu, Italija je obustavila letove sa 14 afričkih zemalja da bi smanjila mogućnost širenja novog soja.\nU Portugalu pozitivan ceo fudbalski tim?\nU toku su detaljna ispitivanja kako bi se utvrdilo da li je 13 igrača fudbalskog kluba Belenenses zaraženo novom varijantom nakon što se jedan njihov igrač vratio iz Južne Afrike.\nU saopštenju za javnost u ponedeljak ujutru, Nacionalni zdravstveni institut (Insa) je otkrio da preliminarni testovi snažno ukazuju na to da je svih trinaest slučajeva povezano sa omikron sojem.\nBelenenses SAD - Portugal com 19 casos da variante Ómicron: estão todos ligados à Belenenses SAD https://t.co/pV6THBTrCl\n— Diário Record (@Record_Portugal) December 1, 2021\nDalja ispitivanja treba da budu sprovedena.\nU Švajcarsku virus doneo putnik iz Južne Afrike\nPrvi slučaj omikrona o ovoj zemlji otkriven je baš u trenutku kada je ta zemlja pooštrila ograničenja za ulazak kako bi sprečila njegovo širenje. Reč je o osobi koja se vratila u Švajcarsku iz Južne Afrike pre oko nedelju dana, objavila je švajcarska Federalna kancelarija za javno zdravlje na Tviteru.\nŠvajcarska je naložila da putnici iz 19 zemalja moraju da pokažu negativan test kada ulaze na let za tu zemlju, i da moraju da odu u desetodnevni karantin po dolasku. Na listi su i Australija, Danska, Britanija, Češka, Južnoafrička Republika i Izrael.\nFrancuska danas potvrdila devet slučaja omikrona\nU Francuskoj je danas registrovano devet slučajeva Omicron varijante kovid-19, saopštilo je Ministarstvo zdravlja danas, dok su četiri slučaja potvrđena u četvrtak uveče.\nPrvi je bio na ostrvu Reunion, kod jednog putnika koji se vraćao preko Mauricijusa nakon što je boravio u Mozambiku.\nDruga dva slučaja otkrivena su u Seni i Marni i Gornjem Rajnublizu granice sa Nemačkom, kod ljudi koji su se vraćali iz Južne Afrike. Poslednji slučaj registrovan je kod čoveka iz Sene koji nije bio vakcinisan i koji je doputovao iz Nigerije.\nSvi inficirani i članovi njihovih porodica, kao i osobe sa kojima su bili u kontaktu, nalaze se u izolaciji.\nBelgija je prva u Evropi registrovala soj\nBelgija je prošlog petka bila prva država u Evropi koja je potvrdila omikron soj.\nPrema informacijama belgijskog instituta za javno zdravlje, on je potvrđen kod devojke koja se nedavno vratila iz Egipta. U međuvremenu je virus potvrđen kod još jedne osobe, ali on nije imao nikakav kontakt sa devojkom kod koje je varijanta takođe otkrivena.\n- Za sada imamo dva potvrđena slučaja omikrona u Belgiji. Ova dva pacijenta nisu povezana. Broj zaraženih bi mogao da dostigne 10 u narednim satima - poručio je mikorobiolog Emanuel Andre, zadužen za belgijsku nacionalnu kovid-19 laboratoriju.\nVelika Britanija pooštrila mere\nVelika Britanija je zabeležila 42 slučaja novoidentikovanog soja, saopštila je Britanska zdravstvena agencija (UKHSA). Ono što je zanimljivo jeste da je osoba koja je unela virus u zemlju iz Južne Afrike, ubrzo i otišla iz nje.\nBritanska zdravstvena agencija je saopštila da je, dok je zaražena osoba boravila u Londonu, posetila Vestminster. Britanija je ubrzo na "crvenu listu" za putovanja dodala Bocvanu, Lesoto, Namibiju, Južnoafričku Republiku, Zimbabve, Malavi, Mozambik, Zambiju i Angolu.\nU Škotskoj je takođe otkriveno šest novih slučajeva omikrona.\nIrska ima jedan slučaj\nPrvi slučaj omikron soja u Irskoj identifikovan je u sredu. U pitanju je osoba koja je nedavno boravila u jednoj od zemalja južne Afrike, a vratila se pre nego što je ta zemlja uvela restrikcije na putovanja iz tih krajeva.\nOsoba je nakon povratka dobila simptome, a detaljnom analizom utvrđeno je da je u pitanju omikron soj.\nJedan slučaj otkriven u Madridu\nŠpanske vlasti saopštile su da je u ponedeljak registrovan prvi slučaj infekcije omikron virusa. Odeljenje za mikrobiologiju bolnice u Madridu saopštila je preko Tvitera da je u pitanju pacijent koji je doputovao iz Južne Afrike.\nOni su u objavi dodali da se on nalazi u bolnici i da je u dobrom stanju.\nVeliki broj zaraženih u Holandiji\nSvih 14 putnika koji su putovali 26. novembra iz Južnoafričke Republike za Holandiju, za koje je kasnije otkriveno da imaju varijantu koronavirusa omikron, bilo je vakcinisano, saopštile su juče holandske zdravstvene vlasti. Zaraženi putnici koji su stigli iz Johanesburga i Kejptauna, došli su na aerodrom Šipol 26. novembra, naveo je Nacionalni institut za javno zdravlje (RIVM).\nSada se veruje da je 61 putnik od 600 ljudi na letovima iz Južne Afrike pozitivno na omikron, i oni su u karantinu otkako su došli prošlog petka. Holandske vlasti takođe žele da kontaktiraju i testiraju oko 5.000 ostalih putnika koji su došli iz Južne Afrike, Bocvane, Esvatinija, Lesota, Mozambika, Namibije i Zimbabvea.\nČeška u subotu potvrdila prvi slučaj\nRegionalna bolnica u Liberecu, na severu Češke potvrdila je da je kod jednog pacijenta otkriven novi soj.\nU pitanju je vakcinisana žena koja je doputovala iz Nambije preko Južne Afrike i Dubaija.\nOna je u dobrom stanju i ima blage simptome.\nI Švedska je u međuvremenu potvrdila jedan slučaj novog soja.\nU pitanju je osoba koja je nedavno doputovala iz Južne Afrike.\n"Gospođa kuće": Maksvel je vodila vilu pedofila, osoblje nije smelo da ga pogleda u oči\n3. decembar 2021 | 20:22\nPa gledam sad ovde spisak u svetu obolelih od korone. Koji vi objavljujete svaki dan. Navedeno je nekoliko africkih drzava. Sve drzave u Afici 0 bolesnih. Gde je onda taj virus u Africi?\n3. decembar 2021 | 19:49\nMa kod nas nema brige više do izbora...brojke naglo padaju i to sve posle spektakularne Arene\n3. decembar 2021 | 18:49\nmi ovde u africi koji zivimo nikad nismo culi za koronuMozete li da nam pojasnite sta je to kakav je virus i koliko opasan


CRVENI KRST STARI GRAD ORGANIZUJE OBUKU SPASILAŠTVA NA VODI\nFoto: CRVENI KRST STARI GRAD\nKako se postaje spasilac? Kako izgleda obuka za spasilaštvo na vodi, koliko traje i kakve prednosti pruža međunardno priznata licenca Crvenog krsta? Ovo su neka od pitanja koja smo postavili Neveni Živić, saradniku za prvu pomoć i delovanje u nesrećama u okviru organizacije Crvenog krsta Stari grad. Naša sagovornica nam je pružila mnoštvo korisnih informacija o programu i obuci za spasioce koja se ovog proleća realizuje u Crvenom krstu Stari grad, a mi ćemo ih rado podeliti sa vama.\nCrveni krst Stari grad u je poslednje vreme sve više prisutan u medijima kroz program spasilaštva na vodi. Interesuje nas kakav je plan za razvoj ovog programa i kakvo je interesovanje građana za ovakve komercijalne obuke Crvenog krsta Stari grad?\n- Interesovanje je naravno veće pred početak letnje sezone, a pretežno je mlađa muška populacija zainteresovana za ovakvu vrstu obuke, mada imamo i žene u našoj Službi spasavanja na vodi Crvenog krsta Stari grad.\nSvedoci smo da ovakav vid obuke postaje sve interesantniji mladim ljudima koji su u potrazi za sezonskim poslom, a čitaoce Red Info Portala interesuje ko je u prilici da obavi ovakav trening i kakve su fizičke predispozicije potrebne kako bi neko prisustvovao obuci?\n– Uslove koje kandidat treba da ispunjava kako bi prisustvovao obuci za spasioce na vodi su :\n• da su završili srednju školu,\n• da poseduju lekarsko uverenje da su psiho-fizički sposobni da prisustvuju obuci za spasioce na vodi,\n• da isplivaju norme ulaznog testiranja (plivanje 50 m sprint slobodnim stilom za manje od 55 sekundi, plivanje 300 m slobodnim stilom za manje od 8 minuta i preron 20 metara).\nRecite nam koji je plan obuke i pojasnite nam koliko je vremena potrebno za sticanje znanja iz oblasti spasilaštva?\n– Obuka koju realizujemo u Beogradu traje otprilike dve nedelje zbog svakodnevnih obaveza kako kandidata tako i realizatora obuke. Obuka traje 60 časova, koju čine 20 časova teorije spasilaštva na vodi, 20 časova praktičnog rada na bazenu i 20 časova prve pomoći kako teorije tako i praktičnog rada. Na bazenu Tašmajdan se održavaju praktični delovi obuke, dok se teorija prve pomoći i spasilaštva održava u prostorijama Crvenog krsta Stari grad.\nDa li je neko ko poznaje tehnike prve pomoći u blagoj prednosti u odnosu na ostale polaznike koji se opredele isključivo za kurs spasilaštva na vodi?\n– Kandidati koji poseduju već neko znanje prve pomoći, bilo da su završili obuku prve pomoći za vozače ili za fizička lica/zaposlene su u prednosti jer poseduju već neko predznanje, ali ih stečena potvrda/uverenje ne oslobođa prisustva na predavanjima prve pomoći, koja su sastavni deo obuke za spasioce na vodi, iz razloga što ova obuka traja 20 časova za razliku od svih prethodno navedenih. Fokus tokom ove obuke je na povredama koje mogu da se dogode na kupalištu, kao i na tehnikama reanimacije.\nU Srbiji i u svetu postoji mnogo trening centara koji nude ovakve obuke, a nas interesuje koja je glavna odlika ovakvog kursa i da li je nakon obuke koju sprovodite u Crvenom krstu Stari grad polaznik spremniji da to znanje dokaže budućim poslodavcima?\n– Crveni krst Srbije je od 1998. godine punopravni član Međunarodnih asocijacija za spasavanje na vodi (ILS – International lafe savind federation, ILSE – International life saving federation of Europe) što ga obavezuje da u obuci i razvoju ove delatnosti primenjuje međunarodne standarde, što je regulisano i Zakonom o Crvenom krstu Srbije (SG 107/2005). https://europe.ilsf.org/about/members/full\nU skladu sa prethodno pomenutim zakonom, uredbom – pravilnikom o nomenklaturi sporstkih zvanja SL SRJ 1999 i pravilnikom o edukaciji u oblasti spasavanja na vodi, u Crvenom krstu Stari grad vrši se obuka spasilaca na vodi koja podrazumeva plivačke treninge i ispunjenje predviđenih normi, nakon čega se dobijaju odgovarajuća zvanja i uverenja. Obuke realizuju međunarodno priznati instruktori spasilaštva na vodi Crvenog krsta Srbije. Svi kandidati koji uspešno završe obuku za spasioce na vodi stiču međunarodno priznatu licencu.\nNaša organizacija ima formiran Aktiv – Služba spasavanja na vodi Crvenog krsta Stari grad, koju čine spasioci seniori i spasioci juniori. Spasioci naše organizacije završili su i obuku za delovanje u nesrećama i prirodnim katastrofama, pa su kao tehnička podrška uključeni u rad Opštinske višenamenske terenske jedinice Crvenog krsta Stari grad.\nMlade u Srbiji obično zanima da li će im trening centar omogućiti sezonski posao u zemlji. Takođe, na osnovu vašeg odgovora jasno je da je internacionalna važnost sertifikata u stvari glavna razlika koju Crveni krst Stari grad nudi u odnosi na konkurentne kurseve u zemlji.\n– Kao što je prethodno navedeno, Crveni krst Stari grad vrši obučavanje novih kandidata, ne i zapošljavanje. Naravno, mi imamo informacije gde su potrebni spasioci pre ili tokom sezone, pa tu usmerimo sve naše spasioce koji čine Službu spasavanja na vodi Crvenog krsta Stari grad, kao i nove kandidate koji steknu zvanje nakon uspešno završene obuke za spasioce na vodi.\nIz vašeg iskustva napravite paralelu u zaradi koju spasilac može ostvariti na kupalištima u zemlji u odnosu na zaradu spasilaca koji odluče da sezonu provedu van zemlje, zbog mogućnosti koju im nudi vaš internacionalni sertifikat.\n– Činjenica je da veće prihode spasioci mogu ostvariti radom na primorju, gde je takođe priznata licenca Crvenog krsta Srbije koju kandidati stiču nakon uspeštno završene obuku koju realizuje Crveni krst Stari grad. Ono što od kandidata jedino može da se zahteva ako žele da rade na primorju, jeste isplivavanje određenih normi na otvorenim vodama s obzirom na to da obuku koju pohađaju kod nas polažu u bazenu, a posao koji će obavljati na primorju je na otvorenoj vodi.\nKo su predavači koje Crveni krst Stari grad angažuje za ovakve obuke?\n– Predavači koji obavljaju obuku su licencirani instruktori spasilaštva na vodi koju izdaje Crveni krst Srbije, dok deo prve pomoći drže licencirani predavači prve pomoći Crvenog krsta Srbije.\nDa li nam u ovom momentu možete reći koja je cena i termin prve sledeće obuke koju zakazujete?\n– Cena obuke za spasioce na vodi je 16.500 dinara, a mi obuku planiramo da održimo sredinom aprila meseca od 12. do 25. aprila.\nLjudi su u nekim situacijama zbunjeni i misle da su obuke u Crvenom krstu isključivo namenjene za delovanje u nesrećama. Ipak, plan obuke koji vi nudite je u suštini orjentisan i usmeren ka mladim ljudima, koji se profesionalno spremaju za rad na kupalištima i brodovima, gde im se ovakav vid znanja i veština može računati kao dodatni plus koji im olakšava potragu za poslom.\n– Upravo tako. Mi se tokom obuke trudimo da sve kandidate obučimo kako da imaju dobru prevenciju pri obavljanju posla spasioca na kupalištu, kako bi sveli na minimum mogućnost nezgode i njihovo reagovanje.\nDa li ste možda evidentirali i polaznike koji se profesionalno spremaju za rad u Jahting industriji na skiperskim i dekhend pozicijama?\n– Za sada nismo imali takve kandidate, bar da su nama rekli, ali imamo nekoliko članova naše Službe spasavanja na vodi Crvenog krsta Stari grad koji obavljaju posao spasioca na kruzerima i koji su otišli u Ameriku preko ovog posla.\nPošto je Red Info Portal okrenut društvu u celosti, sa jasnom strategijom da čitaoce snabdeva korisnim informacijama, recite nam za kraj ovog intervjua šta je to što građanin može da uradi do pojave spasioca kada primeti da je nekome u vodi ugrožen život?\n– Nikako ne uskačite u vodu da ga vi spasavate, već se potrudite da jasno signalizirate spasiocima da je neko ugrožen u vodi, a ostale kupače pokušajte da sklonite ili zamolite da izađu iz vode, kako bi obezbedili što prohodniji pristup spasiocima do ugrožene osobe.\nUkoliko ste zainteresovani da se obučite za spasioca na vodi, sve informacije o obuci možete pronaći na sajtu Crvenog krsta Stari grad. Rok prijave je 03.04.2019. Bilo da želite da nađete sezonski posao ovog leta ili da se osećate bezbednije na bazenu i moru, korisno znanje i međunarodno priznata licenca su vam zagarantovani!


Sajam zavičaja na Novosadskom sajmu\nponedeljak, 12 april 2021\nPotpredsednik Pokrajinske vlade Đorđe Milićević i ministarka trgovine i turizma u Vladi Srpske Dragica Kovač, otvorili su prvi „Sajam zavičaja – zavičaj kroz privredu, turizam i kulturu“.\nMilićević je istakao da je intencija manifestacije da bude integrišuća i koheziona snaga za pripadnike našeg naroda i u Srbiji i u regionu, ali, i stimulans za napredak regiona u celini.\n„Pokrajinska vlada apsolutno podržava podsticanje naših institucija, privrednika, turističkih radnika i kulturnih i drugih poslenika za produbljivanje i razvoj postojećih i pronalaženje novih oblika međusobne saradnje“, naglasio je Milićević.\nPrvi „Sajam zavičaja“ je okupio sve nosioce saradnje dve države. Prema Milićevićevim rečima, među njima su predstavnici privrednih komora Srpske, Banja Luke, Vojvodine, turističkih organizacija Srpske i Vojvodine, Zajedničkog veća opština Vukovara, privrednici iz zemalja regiona. Manifestacija je okupila oko 50 zavičajnih udruženja, koja prezentuju kulturu, tradiciju i običaje, i svojim delovanjem čine most između Srbije i drugih država.\nMilićević je podsetio da je pre nekoliko dana Vlada Srpske prihvatila donaciju Vlade Srbije u iznosu od 9,3 miliona evra za finansiranje projekata u lokalnim zajednicama u Srpskoj.\nMinistarka Kovač je izrazila zadovoljstvo zbog organizovanja manifestacije, koja, kako je istakla, pruža priliku da se na jednom mestu skupe ideje, stvaralaštvo i predstave potencijali srpskog naroda.\n„Ova manifestacija promoviše vrednost zajedništva, saradnje i razvoja“, naglasila je ministarka Kovač i dodala da s druge strane doprinosi unapređenju saradnje u brojnim oblastima i dodatnoj afirmaciji naših potencijala u regionu. Ona je kao oblast od zajedničkog interesa istakla turizam, navodeći da je svaki treći turista u Srbiji iz Srpske.\n„Sajam zavičaja“ organizovali su Pokrajinski sekretarijat za regionalni razvoj, međuregionalnu saradnju i lokalnu samoupravu i Fond za pružanje pomoći izbeglim, prognanim i raseljenim licima. Otvaranju sajma prisustvovali su predstavnici Narodne skupštine Srpske, članovi Pokrajinske vlade, pokrajinski poslanici, predstavnici Zajedničkog veća opština Vukovar.


Dr. Feelgood, mali-veliki rokenrol, bluz i pank bend - Dotkom\nDr. Feelgood, mali-veliki rokenrol, bluz i pank bend\nPosted by postman on April 25, 2020 0 Comments\nDr. Feelgood je jedan od onih velikih-malih bendova za koje ste sigurno čuli bez obzira kakvu muziku preferirate i jedan od onih bendova koji nema preveliku bazu fanova, ali su im zato ti fanovi odani do koske. Dr. Feelgood je takođe jedna od grupa za koju baš ne možete sa sigurnošću da kažete kojem muzičkom žanru pripadaju. Ja ću da pokušam da uradim taj nezahvalni posao i reći ću da sviraju mešavinu ritma i bluza i pab-roka sa pank stavom. Usudio bih se reći da na našoj muzičkoj sceni postoji nekoliko sastava koji više ili manje podsećaju na Filgude, ali ih neću imenovati. Stariji čitaoci sigurno znaju na koje bendove mislim, a mlađi neka malo istražuju.\nPočeci benda dosežu do kraja šezdesetih godina prošlog veka kada su na ostrvu Kanvi, u estuarima reke Temze, u grofoviji Eseks, Lee Colinson i John Sparkes sa bendom Wild Bunch svirali obrade rock i R&B hitova tog vremena po zadimljenim pabovima i klubovima. Dolaskom gitariste pod imenom John “Wilko” Wilkinson u bend, grupa menja ime u Dr. Feelgood kao omaž američkom bluz pevaču I pijanisti Viliju Perimenu poznatijem po nadimku DR-Feel-Good. Dolaskom John-a Martin-a (zvanog “The Big Figure” zbog svoje pozamašne građe) na radno mesto bubnjara sredinom 1971. godine originalni line-up je bio dovršen. Ustvari, stvari su legle na svoje mesto kad su Collinson i Wilkinson uzeli umetnička imena LEE BRILLEAUX i WILKO JOHNSON.\nNekoliko dobrih, energičnih i zapaljivih naastupa po lokalnim klubovima uslovilo je šansom da nastupaju na, u to vreme, velikom događaju na Vembliju pod naslovom “The London Rock N Roll Show” , 5. avgusta 1972. Istina samo kao prateći sastav Heinz-a Burt-a (ex- člana tada još uvek popularnog benda Tornadoes). Po povratku kući bend je sa neverovatnim entuzijazmom i voljom svirao na lokalu i vrlo brzo dobio epitet beskompromisnog benda koji ne robuje trendovima i svakim nastupom udara “pravo u facu”. Sele se u London gde iz vikenda u vikend oduševljavaju građane britanske prestonice i ubrzo dobijaju ponudu da potpišu ugovor za “United Artists”.\nU oktobru 1974. godine izbacuju prvo singl “ Roxette” a nekoliko dana pre kraja godine izlazi debi album “Down By The Jetty” koji i pored sjajnih pesama koje će kasnije postati hitovi i njihovi nezaobilazni zaštitni znaci – “ She Does It Right” i “I Don’t Mind” nije prodat u očekivanom tiražu ali je prokrčio put sledećem koji je izašao deset meseci kasnije pod nazivom “Malpractice” koji je ušao u britanskih TOP20 albuma što nije bio mali uspeh. “Back In The Night” i obrada Leiber/Stoller hita “ Riot In Cell Block No. 9” su obeležili ploču, ali je na ploči bilo još sjajnih pesama kao, recimo “Going Back Home” ili “Watch Your Step”.\nStatus zvezda Dr. Feelgood stiču live albumom “ Stupidity” koji je uspeo da donese sve ono što bend I inače izbacuje iz sebe na živim nastupima : energiju, znoj i beskompromisnu svirku. Došavši do mesta broj 1 na listi britanskih albuma (istina, tamo se zadržavši samo jednu nedelju, odakle ih je zbacio Manfred Manns Earth Band sa svojom pločom “ Roaring In Silence” ) oborili su svojevrstan rekord. Naime, to je bio prvi živi album u Britaniji koji se popeo na prvo mesto Top lista odmah po svom izlasku. Uspeh “ Stupidity”- ja im je otvorio vrata svih britanskih klubova pa su Dr. Feelgod sledećih nekoliko meseci besomučno svirali diljem Ujedinjenog Kraljevstva i ubirali plodove svoje (trenutne) popularnosti.\nU maju 1977. godine svetlost dana obasjava ploču, “ Sneakin Suspicion”, četvrti album benda koji po inerciji upada u TOP10 , ali ne donosi neznamkakav kvalitet iako su po prvi put imali i hit singl, istog imena kao i album. Dogurao je do 47. pozicije.\nKonstantna Vilkova navalentnost da kao glavni kompozitor u bendu učestvuje “više u produkciji i menadžerskim odlukama” kao i frustracije izazvane nemogućnošću bukiranja koncerata po SAD, zalivena sa dosta alkohola i povremenim svađama sa ostatkom benda dovele su do njegove neopozive odluke da napusti bend.\nSuprotno očekivanjima, grupa se vrlo brzo konsolidovala i dovela, do tada malo poznatog svirača mandoline! u irskom tradicionalnom sastavu Concrete Mick. Čovek se zvao (i još se tako zove) John “Gypie” Mayo. Isto tako brzo izašao je i “Be Seeing You” sa jednim izrazitim hitom “ Shes A Wind Up”. Usledio je album “Private Practice” sa kojeg je skinut njihov najuspešniji singl u karijeri “Milk And Alcohol” koji je dogurao do mesta broj 9 na UK TOP listi. Tekst pesme govori o istinom susretu sa Los Anđeleskom policijom posle jednog nastupa sa John Lee Hookerom. U 1979. godini pored redovnog koncertiranja usledili su (ispod) prosečni albumi “As It Happens” snimljen uživo , “ Let It Roll” , “ A Case Of The Shakes” i “On The Job”.\nU novu deceniju bend je ušao ponovo bez gitariste, jer je Mayo hteo da se okrene porodici i napustio je bend. Na njegovo mesto došao je Johnny Guitar, dotadašnji član benda sličnog usmerenja “Count Bishop”. Johnny Guitar je doneo potrebnu svežinu i ploča “ Fast Women & Slow Horses” je zvučala nešto bolje nego par prethodnih, ali ni ona nije doneli potrebni come-back. Zato je posle jedanaest godina i bubnjar “Big Figure” odlučio da nastavi svojim putem. Za sobom je poveo i Džonija Gitaru koji se nije dugo zadržao. Od kompletne originalne postave u bendu je ostao samo pevač i harmonikaš Lee Brilleaux koji je sa raznim postavama snimio još nekoliko albuma i svirao po (mahom engleskim) klubovima još uvek pod imenom Dr. Feelgood sve do svoje smrti. Umro je 7. aprila 1994. U svojoj 41. godini od raka limfnih čvorova.\nDr. Feelgood postoji još i danas pod tim imenom. Konstantno nastupa, sporadično snima čak i nove albume, uglavnom živi od stare slave, bez ijednog originalnog člana u postavi. Što bi rekao ko-urednik Dotkoma, gosn Tepić, meni to liči na “mamuzanje mrtvog konja”, ali svako zna svoj put.\nWilko Johnson, nasuprot očekivanjima, nikad se nije vratio u matični bend. Još uvek svira, izbacuje albume, ponekad sasvim dobre. Povremeno glumi. Mala trivija za sve : U seriji “ Game Of Thrones” glumio je Ser Ilyn-a Payne-a, kraljevskog dželata, najpoznatijeg po tome što je Lorda Neda Starka skratio za glavu.\nDakle, Dr. Feelgood je jedan od onih malih-velikih bendova koje kada čujete nabace vam osmeh na lice, nateraju da cupkate i pevate refrene i poželite da ste se rodili nešto ranije i nešto severo-zapadnije kako bi mogli da ih pogledate uživo, u naponu snage. Ostaće upamćeni kao bend kog su podjednako voleli i rokeri i bluzeri, a bogami i pankeri…\nalkoholDr. FeelgoodEssexestuarifanoviGAME OF THRONESJohnny GuitarkoskeLee BrilleauxlondonMalpracticepracticerekordrightrockRoxetteStupiditysuspicionThamesTornadoesUnited ArtistsWilko Johnson


EU se opet podijelila oko Zapadnog Balkana - Vijesti.me\nU Briselu i pojedinim državama članicama provejava bojazan da je veoma opasno označavati region Zapadnog Balkan samo kao bezbjednosno-sigurnosno pitanje za EU i teren na kojem se bori protiv uticaja sve neprijateljskije nastrojenih režima u Ankari i Moskvi prema EU Edit\nBalkan Mapa (Foto: Shutterstock)\n21. april 2017, 22:01 ažurirano 5. februar 2019, 21:55\nIzmeđu država članica EU u toku je veoma žustra rasprava o tome kakav bi pristup trebalo da zauzme Unija prema Zapadnom Balkanu: evropski ili britanski. Odnosno, da li bi sledeći domaćin Berlinskog procesa trebalo da bude Niš ili London. Francuska, Italija, Austrija i nemačko ministarstvo spoljnih poslova se zalažu da se nastavi, uprkos svim teškoćama, proces evropskih integracija i da se garantuje ne samo deklarativno, već i konkretno evropska perspektiva državama regiona. Velika Britanija, skandinavske zemlje, Holandija i nemačka kancelarka Angela Merkel su za to da Zapadni Balkan bude tretiran kao bezbednosno-sigurnosno pitanje, a tek kada dođu bolja vremena kao deo projekta zaokruživanja evropskog proširenja na region.\nTo u prevodu znači da bi se članice EU koncentrisale na borbu protiv terorizma, organizovanog kriminala, pitanja bezbednosti na Zapadnom Balkanu, migracija i neutralisanju uticaja Rusije i Turske na naš region. Rečju, članice EU bi se više bavile našim regionom, kroz mandat i zadatke NATO, nego kroz pristupanje EU u pregovaračkom procesu. U tom kontekstu bi moglo da se tumači i ubrzavanje prijema Crne Gore u NATO, kojem su najviše kumovale upravo Velika Britanija i američki transverzalni lobi u Kongresu predvođen senatorom Džonom Mekejnom.\nKako navode naši sagovornici u državama članicama EU i evropskim institucijama u Briselu, u Evropskoj komisiji, ali i Parizu i Rimu su sa velikim iznenađenjem, pa i ogorčenjem primili ideju da se predsedavanje Berlinskim procesom i organizacija samita u 2018. godini poveri Velikoj Britaniji. Prema rečima naših sagovornika, nemačka kancelarka Merkel je izašla u susret svojoj koleginici britanskoj premijerci Terezi Mej, koja je veoma insistirala na tome da London dobije organizaciju i vodeću ulogu u Berlinskom procesu sledeće godine. Istovremeno, od Evropske komisije i par država članica EU došao je mig Srbiji da ona kaniduje grad Niš kao mesto održavanja samita Berlinskog procesa, kako bi pokušali da spreče odluku koja je, po njihovom mišljenju, štetna i po EU i države Zapadnog Balkana. Naravno, proces bi ostao pod patronatom EU, iako bi formalno Srbija imala ulogu organizatora.\n“Nama je jasno zašto Velika Britanija želi da ima oraganizaciju Berlinskog procesa sledeće godine, budući da je to jedan od načina da se praktično pokaže da maksima Mejove i Džonsona da UK izlazi i EU ali ne i iz Evrope, nije prazna fraza. Ali, nije nam jasno kakav je interes EU da poveri jedno važno pitanje za nas i koje se tiče proširenja EU, državi koja napušta Uniju”, kaže za Vijesti diplomata iz jedne od članica EU koji je želeo da ostane anoniman. Interesantno je, dodaje naš izvor, da i u samoj Nemačkoj, između kancelarke Merkel i šefa diplomatije Zigmara Gabrijela postoji ozbiljno razmimoilaženje po ovom pitanju.\nIzvor “Vijesti” u Berlinu tvrdi da je podrška Merkelove britanskom pristupu taktička i da ona ne znači “a priori” odustajanje od proširenja EU na države Zapadnog Balkana. “S jedne strane Merkelova želi da drži Veliku Britaniju blizu i posle izlaska iz EU, pogotovo u oblasti bezbednosti i sigurnosti, a Berlinski proces je odličan teren da se takav pristup implementira. S druge strane, kancelarka je svesna da posle izbora u Francuskoj i Nemačkoj, ako sve prođe dobro, biće potrebno vreme, od nekoliko meseci do godinu dana, da se postave temelji za novo ustrojstvo EU. Posle toga bi se Merkelova vratila na priču o proširenju EU na države Zapadnog Balkana”, kaže naš sagovornik.\nPrema predočenoj satnici ljudi iz okruženja Merkelove koji se bave Zapadnim Balkanom i proširenjem EU, za Crnu Goru i Srbiju je veoma važno da nastave da rade svoj deo posla u procesu proširenja i da ne budu obeshrabrene nešto sporijim ritmom zbog izborne godine u ključnim članicama EU. “Tako, 2019. može da bude godina preokreta i ubrzanja evropskih integracija, posebno Beograda i Podgorice. Kako sada stoje stvari, Makedonija je izgubila definitivno priliku da uskoči u voz sa Srbijom i Crnom Gorom. Albanija nema dovoljno kapaciteta da bi stigla Beograd i Podgoricu, u BiH ne postoji politički ambijent koji bi ubrzao integracije, dok je Kosovo isuviše daleko da bi moglo da bude deo sledećeg proširenja. Takav scenario ide na ruku Srbiji i Crnoj Gori, jer bi mogli da iskoriste momentum koji bi otvorio vrata da se završi posao do 2025. godine”, navodi dobro pozicionirani sagovornik Vijesti u Berlinu. U pozitivne okolnosti ulazi i činjenica da Beograd i Podgorica mogu da idu u paketu, jer su sva proširenja EU, osim Hrvatske i Grčke, bila vođena paralelno sa dve ili više država.\nIpak, u Briselu i pojedinim državama članicama provejava bojazan da je veoma opasno označavati region Zapadnog Balkan samo kao bezbednosno-sigurnosno pitanje za EU i teren na kojem se bori protiv uticaja sve neprijateljskije nastrojenih režima u Ankari i Moskvi prema EU. “Kakav signal šaljemo državama Zapadnog Balkana, ali i Moskvi i Ankari,koje su spremne da iskoriste svaki naš pogrešan korak ili poruku i upotrebe je protiv nas, ako organizujemo samit o državama koje treba jednog dana da uđu u EU u zemlji koja izlazi iz Unije?”, pitaju se funkcioneri u evropskim institucijama u Briselu u čijem je portfoliju Zapadni Balkan. U pojedinim prestonicama EU i u Briselu vide u tom predlogu uvođenje na mala vrata novog pristupa EU prema Zapadnom Balkanu u kojem stub ne bi predstavljala politika proširenja već pitanja bezbednosno-sigurnosnog karaktera.\nPre nekoliko dana je održan jedna neformalni sastanak u Rimu u sklopu priprema za samit u Trstu u okviru Berlinskog procesa i na njemu su isplivale razlike u stavovima različitih učesnika u tom procesu oko toga ko bi trebalo od Italije da preuzme štafetu u Berlinskom procesu. Nemačka je čvrsto stala iza ideje da sledeći skup u 2018. godini bude održan u Londonu i da glavno pitanje budu sigurnost i bezbednost. Pariz, Rim, kao i predstavnici Evropske komisije navijaju da to budu Srbija i Niš. Od država u regionu. što se moglo i očekivati, Kosovo i Albanija su stali uz predlog da Velika Britanija preuzme ulogu organizacije samita Berlinskog procesa za 2018. godinu. Sagovornici Vijesti kažu da konačna odluka još nije doneta, ali i da je teško poverovati da bi ona mogla da bude u suprotnosti sa planovima kancelarke Angele Merkel.


"Topio" se na bini: Glumac pevao okupan znojem (FOTO)\nVest objavljena: 14.07.2012 | 13:55\nAko se izborio sa mikrofonom, poznati glumac definitivno nije uspeo da se izbori i sa visokim temperaturama.\nVeć neko vreme Sergej Trifunović oprobava se u ulozi pevača a to mu izgleda polazi za rukom jer ne odustaje od mikrofona. On je sa bendom nastupao na Kalemegdanu, ali nikako nije uspeo da izađe na kraj sa vrućinom. Obučen u košulju sa kratkim rukavima i u farmerkama, glumac se sve vreme znojio pokušavajući da obriše kapljice koje su ga "štipale" za oči. Da nije bilo tolike toplote, možda bi se Sergej i nasmejao na nekoj od fotkica.\n***Ava "oplela" po Marijani: Ona je sramota za Hrvatsku, treba da snima porniće!\n***Jedna veća, druga manja: Pevačica previše utegla grudi (FOTO)\n***Šta li je to obukla: "Zečica" prošetala u nesvakidašnjem izdanju (FOTO)\nGuza čvrsta i zategnuta: Možda je "očajna domaćica" ali njeno telo daleko je od toga (FOTO)\nGolišava i "uniformisana": Ovakvoj sobarici ne biste odoleli (FOTO)\nOna igra a haljina se podiže: Pevačica muku mučila sa prekratkim minićem (VIDEO)\nStomačić zategnut kao struna: Da li je ova učesnica "Parova" najseksi di-džej? (FOTO)\n"Vrela" scena u restoranu: Atraktivne pevačice hranile jedna drugu naočigled svih (FOTO)\nSoraja ni malo srećna: Ozbiljna i bez osmeha na licu pokazala nešto neočekivano! (FOTO)\nIzvor: S media, Foto: Marko Stevanović Pretraga po temi: Glumac, Znoj, Sergej Trifunović, Topio se Fejsbuk komentari Komentari (0)\nPROIZVOĐAČI AUTOMOBILA LAŽU ZA POTROŠNJU GORIVA MNOGO VIŠE NEGO ŠTO MISLIMO: NAJGORI PREVARANTI MEĐU NJIMA SU...\nPrema istraživanju Međunarodnog ... JOŠ JEDAN PAKLENI DAN: BEOGRAD SA 35 STEPENI DANAS NAJTOPLIJI GRAD U EVROPI (FOTO)\nAdekvatno oblačenje, unošenje ... BUGARI SKANDAL MAJSTORI: FUDBALER PARTIZANA KOGA JE ĐIĐI ODBIO ZBOG GLASINA DA JE GEJ, MOGAO BI U RUSIJU FOTO\nAko ste mislili da srpski mediji ... ŠTA IM DEVOJKA URADI, PA OVO JE DA GLEDATE OTVORENIH USTA! VIDEO\nEvo jednog snimka koji ćete sigurno ... NAPOLI SA ZVEZDINIM TANDEMOM NAPADA LIGU ŠAMPIONA FOTO\nItalijanski mediji su se bavili ... SLUČAJ "TEHNOHEMIJE": HAPŠENJE JEDNOG BIVŠEG I JEDNOG SADAŠNJEG FUNKCIONERA AGENCIJE ZA PRIVATIZACIJU\nPolicija i tužilaštvo sumnjaju ... DRUGI DAN: OSMACI DANAS U 10 ČASOVA POLAŽU MATEMATIKU\nOve godine je na testiranju 75 odsto ... VUČIĆ HAPSI MINISTRA U SVOJOJ VLADI?!\nRadna grupa je tokom ispitivanja ... NIKO NE ZNA GDE JE DAUDA, ALI MU JE BEOGRAD IPAK U MISLIMA FOTO\nNapadač Crvene zvezde nije se pojavio ... NBS PREPORUČILA BANKAMA: KREDITI U ŠVAJCARCIMA DA SE OTPLAĆUJU NA TRI GODINE U MANJIM RATAMA\nUpravni odbor Udruženja banaka ... KLADIMO SE DA VEĆINA VAS NE BI VOLELA DA ŽIVI TAMO: NAJBOLJI GRAD NA SVETU JE...


Jeftini letovi iz Etiopije - Avio karte Etiopija - eSky.rs\nProverite najbolje prilike za letove iz Etiopije\n✔ Postoje li posebne ponude za letove iz Etiopije na eSky.rs?\n✔ Ako rezervišem let iz Etiopije, mogu li da rezervišem ujedno i smeštaj?\nBudite sigurni, da na eSky.rs ponuda letova iz Etiopije uključuje ne samo niskotarifne avio-kompanije, već i one koje su specijalizovane za visoki standard.\nPopularni aerodromi: Jeftini letovi od Addis Ababa Bole Jeftini letovi od Lalibela Airport Jeftini letovi od Bahir Dar Ginbot Haya Jeftini letovi od Gondar Airport Jeftini letovi od Dire Dawa Aba Tenna Dejazmach Yilma Jeftini letovi od Gode Airport


Zašto volim…\tNajnoviji komentariRomanija na Sos koš gost : Dule Vujoševićigor na Sos koš gost : Dule Vujoševićigor na Sos koš gost : Dule VujoševićВлада na Sos koš gost : Dule VujoševićBale na Sos koš gost : Dule Vujoševićaca na Sos koš gost : Dule Vujoševićsinisa na Sos koš gost : Dule VujoševićNenad na Sos koš gost : Dule Vujoševićmisa na Sos koš gost : Dule VujoševićJeca na Sos koš gost : Dule Vujošević\tVi ste ovde:Početna » međunarodna\nKrle i Teo u idealnoj petorci Evrolige?\nKošarkaši moskovskog CSKA Nenad Krstić i Miloš Teodosić nalaze se u konkurenciji za najbolji tim Evrolige ove sezone, saopšteno je danas na sajtu Evrolige.\nPravo glasa imali su navijači i predstavnici medija, a Evroliga će naknadno proglasiti... ZONA PRESS (četvrtak, 23:05) – gost Ivan Bogunović\nU četvrtak, od 23:05, očekuje vas novo izdanje košarkaškog magazina ZONA PRESS.\nGost Vladana Tegeltije biće Ivan Bogunović, novinar portala Mondo.rs\nPitanja i komentare možete ostavljati na sajtu SOS Kanala.\nZvezda dominantno do prvog mesta\nKošarkaši Crvene zvezde Telekom osvojili su kvalifikacioni turnir Evrolige pobedom u finalu nad Ekipom Mega Vizure 88:56.\nIzabranici Slobodana Klipe pokazali su ubedljivo najviše tokom sva tri dana Evroliginog kvalifikacionog turnira u Beogradu.\nCrveno-beli... Brejk crveno – belih na startu takmičenja u grupi L\nKošarkaši Crvene zvezde uspešno su startovali u Top 16 fazi Evrokupa pošto su večeras u Ulmu, u prvom kolu L grupe, savladali istoimenog nemačkog predstavnika sa 100:95 (23:22, 25:17, 21:19, 31:37).\nIzuzetno značajnom pobedom crveno-beli su napravili... Partizan – Himki 68:56 (VIDEO)\nPartizan osvojio turnir u Laktašima\nIzabranici trenera Duška Vujoševića u finalu turnira u Laktašima susreli su se sa evroligaškom ekipom, timom iz Moskovske regije – Himkijem. Srpski šampion je u veoma uzbudljivoj utakmici potpuno zasluženo odneo pobedu rezultatom 68:56 (16:16,... Serija prijateljskih mečeva\nKošarkaši Partizana u subotu igraju zatvoreni meč sa ekipom Mega Vizure, u utorak sa ukrajinskim Donjeckom koji trenira bivši strateg crno – belih Vlada Jovanović, 13. i 14. septembra biće na turniru Igokee na kome još nastupaju Krka i Himki,... Rusi na Špance, Amerika sa Argentinom\nU polufinalnim mečevima olimpijskog košarkaškog turnira , sastaće se Španija – Rusija i Argentina – SAD. Polufinalni susret na programu su u petak.\nAmerikanci i Argentinci su igrali i u grupi gde je SAD slavila sa 126:97. I Rusi i Španci... Tomas u Samari\nDoskorašnji košarkaš Crvene zvezde Omar Abdul Tomas (196, 30) karijeru nastavlja u Rusiji.\nKrilni igrač će naredne sezone nositi dres Krasnih Krila iz Samare.\nUprkos želji crveno – belih da zadrži iskusnog košarkaša u svojim redovima došlo... Tadija Dragićević u Azovmašu\nNekadašnji kapiten C. zvezde Tadija Dragićević karijeru nastavlja u ukrajinskom Azovmašu. 26 – godišnji krilni centar je prošle sezone bio zapažen u dresu italijnanske Bijele gde je prosečno beležio 10.6 poena i 6.4 skokova.\nDragićević se... Sledeća strana» Najnoviji komentariRomanija na Sos koš gost : Dule Vujoševićigor na Sos koš gost : Dule Vujoševićigor na Sos koš gost : Dule VujoševićВлада na Sos koš gost : Dule VujoševićBale na Sos koš gost : Dule VujoševićPrijatelji\tPrijatelji\tPrijatelji\t© 2012 SOS kanal · Prijavite se:VestiKomentari · Dizajnirao Mong


Izvor: Mondo arhiva vesti 07.03.2016 - Naslovi.net\nAmerički dron ožežio po Al Šababu - 150 mrtvih\nViše od 150 ekstremista grupe Al Šabab poginulo je u vazdušnom napadu američkog drona u Somaliji, saopštio je Pentagon. Foto: Guliver/Getty Images/Thinkstock Portparol Pentagona Džef Dejvis izjavio je da je u napad izveden na kamp za obuku, u kojem… »\nJokić "duplo-duplo" - 12. put\nNikola Jokić imao je još jedno sjajno veče na meču protiv Dalasa i "slatke" pobede Denvera. Foto: (AP Photo/David Zalubowski) Nikola Jokić dao je veliki doprinos pobedi Denvera nad Dalasom posle produžetka – 116:114. Srpski košarkaš je… »\nMeč za pamćenje u ljubljanskoj dvorani i poraz crno-belih na oproštaju od ovosezonske ABA lige. Na kraju, 118:115! Svih 3.200 posetilaca dvorane "Tivoli" dobro je "naplatilo" svoje ulaznice za meč Olimpija - Partizan! Crno-beli su doživeli drugi… »\nMondo: Vilson stigao Hausa!\n07.03.2016 Mondo, kategorije


Uspešno realizovan projekat “Zaštiti sebe od mentalnog bola” na Radiju 34 | InfoKG - Gradski portal - Kragujevac - Najnovije vesti\nUspešno realizovan projekat “Zaštiti sebe od mentalnog bola” na Radiju 34\n15:30 | Četvrtak, 14 10 2021\nSa ciljem unapređenja i zaštite mentalnog zdravlja dece i mladih, prva privatna radio stanica u Srbiji “Radio 34” uspešno je realizovala projekat “Zaštiti sebe od mentalnog bola”, uz finansijsku podršku Ministarstva kulture i informisanja Republike Srbije. U okviru ovog projekta emitovano je 10 emisija, a u poslednjoj, koja je bila na programu danas, gostovala je dečji psihijatar Ružica Jovanović.\nStručnjaci kažu da mladi ljudi u savremenom društvu nedovoljo brinu o mentalnom zdravlju i da to može imati neprijatne posledice, poput različitih oblika psiholoških poremećaja, intezivne patnje, stresa i psihosomatskih oboljenja. Svetska zdravstvena organizacija procenjuje da će svake godine u Srbiji, svaki peti adolescent da doživi problem sa mentalnim zdravljem, a navodi da je depresija vodeći uzrok smrti (odmah posle saobraćajnih nesreća) među mladima od 15 do 25 godina.\nS obzirom na to da mediji imaju odlučujući uticaj na formiranje javnog mnjenja, promocijom mentalnog zdravlja možemo podignuti svest mladih o njegovom značaju, a edukacijom o važnosti prevencije smanjiti pojavu mentalnih poremećaja i smanjiti posledice bolesti. Zbog toga je prva privatna radio stanica u Srbiji “Radio 34” realizovala projekat “Zaštiti sebe od mentalnog bola”, sa ciljem unapređenja i zaštite mentalnog zdravlja dece i mladih.\n“Nadam se da smo kroz 10 emitovanih emisija u okviru ovog projekta uspeli da podignemo svest kod dece, mladih i njihovih roditelja o značaju zaštite mentalnog zdravlja, o merama prevencije i aktivnostima na uspostavljanju i održavanju psihičkog blagostanja, sa ciljem da se pojava mentalnih bolesti spreči i smanji kod dece i mladih. U okviru emisija uključili smo mlade, predstavnike lokalne vlasti, institucije, organizacije, zdravstvene ustanove, udruženja roditelja i građane u promovisanje preventivnih aktivnosti za zaštitu i unapređenje mentalnog zdravlja kod dece i mladih”, izjavila je koordinator projekta “Zaštiti sebe od mentalnog bola” i vlasnica Radija 34, Marija Urošević.\nSlušaoce je kroz emisiju vodila Nataša Paunović sa gostima, stručnim licima, a u poslednjoj, koja je bila na programu danas, gostovala je dečji psihijatar Ružica Jovanović.\nProjekat “Zaštiti sebe od mentalnog bola” je realizovala prva privatna radio stanica u Srbiji, “Radio 34”, uz finansijsku podršku Ministarstva kulture i informisanja Republike Srbije.\n“Zaštiti sebe od mentalnog bola” na Radiju 34 12:00\n“Buđenje ekološke svesti” na Radiju 34 11:30


Policijske stanice Trebinje, LJubinje, Gacko i Nevesinje će tokom predstojećeg vikenda obaviti pojačanu kontrolu vozača sa akcentom na vožnju pod dejstvom alkohola, saopšteno je iz trebinjske Policijske uprave.\nAkcija će biti realizovane u noći sa petka na subotu, 14. na 15. februar, i sa nedjelje na ponedjeljak, 16. na 17. februar.\nPolicijska uprava Trebinje apeluje na vozače i ostale učesnike u saobraćaju da poštuju zakonske propise i tako održavaju stanje bezbjednosti na zadovoljavajućem nivou.\nIz Policijske uprave Trebinje naveli su da je u 2019. godini evidentirano 419 saobraćajnih nezgoda, u kojima je poginulo osam lica.\nPU trebinjekontrola vozilakontrola vozača


Samira Hurem: Trofeji su nagrada za naš kvalitetan rad tokom čitave sezone | Oficijelna stranica FK Sarajevo\nSamira Hurem: Trofeji su nagrada za naš kvalitetan rad tokom čitave sezone\n16.05.2018 u 09:00h\nSFK 2000 Sarajevo takmičarsku sezonu 2017/18 završit će sa osvojenom duplom krunom. Naše fudbalerske su prethodno osvojile i prvenstvo Bosne i Hercegovine, a jučer su u finalu Kupa savladale Iskru rezultatom 3:0. Svoje utiske nakon susreta prenijela nam je Samira Hurem, trenerima SFK 2000 Sarajevo.\n"Naravno, sretna sam. Takmičenje Kupa BiH je naš drugi cilj u ovoj sezoni. Uspjeli smo isti da ostvarimo i u jednoj dobroj utakmici finala doći do pobjede. Ovo je za nas petnaesti trofej osvajačica Kupa BiH i nastavile smo sa jednim uspješnim nizom. Pred početak svake sezone postavimo sebi realne ciljeve i što se tiče tekuće sezone iste smo ostvarili. Drago mi je naročito zbog mojih igračica, koje mnogo rade i to se na kraju isplati.", rekla je Hurem.\nOva takmičarska sezona specifična je za SFK 2000 Sarajevo obzirom da veliki broj mladih igračica redovno dobiva priliku na terenu.\n"Prošlo ljeto nismo uspunili očekivanja u Ligi šampiona, jer smo mi navikle da igramo mnogo bolje. Ipak, odlazak ključnih igračica je stvorio jednu prazninu u ekipi i mi smo nastojale da iskoristimo ovu sezonu kako bi upravo mlade igračice gurnuli u prvi plan. Čitavu godinu sam insistirala na tome da igraju, da rade vrijedno i mogu reći da su dobile potrebno samopouzdanje. Raduje me što je ovaj sastav najefikasniji, uspjeli smo što se tiče postignutih golova premašiti i ranije sezone. Ekipa svojim igrama pokazuje da smo na dobrom putu.", dodaje Hurem.\nSFK 2000 Sarajevo se okreće predstojećem učešću u UEFA Ligi prvaka za žene. Naš kolektiv je pokrenuo sve potrebne aktivnosti kako bi i ove godine dobili domaćinstvo za odigravanje kvalifikacionog turnira.\n"Domaćinstvo za nas donosi mnogo toga i pokrenuli smo sve potrebne aktivnosti kako bi i ove godine doveli UEFA Ligu prvaka za žene u naš grad. Popularizacija sporta za grad i državu je jako bitna, te smatram da je upravo UEFA Liga prvaka napravila jedan veliki doprinos kada je u pitanju popularnost ženskog fudbala u BiH. Pored toga, naravno, domaćinstvo nam donosi i finansijsku stabilnost, jer je mnogo drugačije kada igrate u svom gradu i kada ne trebate voditi brigu o prevozu, smještaju u nekoj drugoj državi. Iskreno se nadam da ćemo ponovo dobiti povjerenje UEFAe. Svake godine je teško dobiti domaćinstvo, ali smo ipak u tim teškim uslovima već pet-šest godina bili domaćini turnira i nadam se da će tako biti i ove godine.", zaključila je Hurem.\nSFK 2000 u posjeti Zavodu “Drin”, Fojnica\nSFK 2000 Sarajevo oslabljen večeras protiv FC Chelsea\nUEFA, NSFBiH, FK Sarajevo i mediji prepoznali i podržali rezultate SFK 2000 Sarajevo. Kada će to učiniti bh. vlasti?\nŠampionke očekuju podršku: Vidimo se na Koševu! - SFK Sarajevo dočekuje FC Chelsea\nPolaznici Škole fudbala "Asim Ferhatović-Hase" i Akademije FK Sarajevo na Koševu bodre SFK 2000 Sarajevo


Koliko nas ima? – KRUŠEVAC.LINK\nOvde si trenutno: Home / „VRATIĆE SE RODE“ – DA PRIORITET BUDE NATALITET / Koliko nas ima?\nDa pad nataliteta nije samo problem koji je prisutan samo u Srbiji govori i nedavno sprovedeno istraživanje, koje je obelodanio Euronews. Sve zemlje iz našeg bližeg okruženja, tj. Balkan i srednjo-istočna Evropa, takođe su ugrožene padom nataliteta.\nPrema ovom istraživanju, gotovo cela srednja i istočna Evropa od 1990. godine ostale su bez približno 20 miliona stanovnika.\nZanimljivi su statistički podaci koji prikazuju da su Litvanija i Letonija izgubile četvrtinu populacije, Rumuniju je napustilo oko 17% stanovništva, a u prvih deset godina članstva u EU Poljska je ostala bez skoro dva miliona stanovnika!\nI Ujedinjene nacije imaju svoju procenu koja govori da će najbrži trend smanjenja stanovništva na svetu biti u srednjoj i istočnoj Evropi i idućih nekoliko decenija, pre svega zbog obimnog iseljavanja i niske stope rađanja dece. Posebno ugrožene zemlje su: Letonija, Litvanija, Bugarska, Rumunija, Moldavija, Ukrajina, Poljska, Mađarska. Hrvatska i… Srbija.\nKakva je situacija u Srbiji? Najblaže rečeno… ALARMANTNA!!!\nOd 169 opština i gradova u Srbiji, u prošloj godini je samo pet imalo pozitivan prirodni priraštaj. Sjenica, Novi Sad, Preševo, Novi Pazar i Tutin su mesta u kojima je više novorođenih nego umrlih. U svim ostalim mestima beleži se negativan priraštaj stanovništva.\nA kakva je situacija u Kruševcu?\nPrema zvaničnim podacima Republičkog zavoda za statistiku, sve do 1991.godine Kruševac je u kontinuitetu beležio rast stanovništva.\nMaksimum je zabeležen 1991.godine kada je na teritoriji tadašnje opštine Kruševac, u 101-om naseljenom mestu živelo 138.111 stanovnika.\nOd 1991.godine Kruševac beleži trend opadanja broja stanovnika na svojoj teritoriji (što je bio i trend na skoro celoj teritoriji Republike Srbije).\nPored evidentnog broja manje rođenih u odnosu na broj umrlih, u periodu od 1991.godine beleži se i znatan broj ljudi koji su se trajno iselili sa područja grada Kruševca.\nMigracije su uglavnom ekonomske prirode, a stanovništvo se iseljavalo kako u pravcu inostranstva, tako i u pravcu većih republičkih centara (Beograd, Niš, Novi Sad…).\nOno što je karakteristično za teritoriju grada Kruševca jeste kontinuirano smanjenje stanovništva u seoskim područjima, a ovaj podatak nije poražavajući samo za mala sela u brdsko-planinskom području već i za sela u ravničarskom delu. Trend povećanja broja stanovnika beleže uglavnom prigradska naseljena mesta (Begovo Brdo, Gari, Dobromir, Kapidžija, Komoran, Lazarica, Lipovac, Malo Golovode, Modrica, Mudrakovac, Naupare, Pakašnica, Pepeljevac, Petina, Poljaci) i sam grad. Možemo reći da je ovakva pojava u najvećoj meri posledica evidentne činjenice da su u urbanim sredinama koncentrisani industrijski, administrativni, obrazovni i kulturni centri, ka kojima sve veći broj stanovnika iz seoskih sredina opravdano usmeren. Ovakav trend nije samo odlika na teritoriji grada Kruševca, već i većeg dela Republike Srbije.\nJedan od bitnih pokazatelja budućeg demografskog razvoja na našem području je svakako i starosna struktura stanovništva. Proces starenja stanovništva koji je u posleratnom periodu zahvatio celu teritoriju Republike Srbije, zahvatio je i teritoriju opštine Kruševac. A kakve su brojke i statistika u tom pogledu?\nStarosna struktura stanovništva opštine Kruševac u periodu od 1961. do 2011. godine\n“Ove vrednosti pokazuju da je stanovništvo opštine Kruševac prema rezultatima popisa iz 1961. godine dostiglo stadijum demografske zrelosti, dok rezultati kasnijih popisa, zaključno sa 2011. godinom, ukazuju da se ovo stanovništvo već nalazi u stadijumu najdublje demografske starosti”, kaže u svom naučnom radu “PROBLEMI SAVREMENOG DEMOGRAFSKOG RAZVOJA NA PROSTORU OPŠTINE KRUŠEVAC” dr Ljiljana Stričević.\nOna dalje navodi da “demografsko starenje stanovništva potvrđuje i prosečna starost stanovništva. U poslednjem međupopisnom periodu prosečna starost stanovništva opštine Kruševac se povećala za dve godine. Rezultati popisa iz 2002. godine pokazuju da je prosečna starost stanovništva opštine 40,6 godine, dok je 2011. godine ta vrednost izosila 42,7 godina.“\nU seoskim naseljima je proces starenja stanovništva znatno izraženiji u odnosu na gradska područja. Ovo će u perspektivi i demografskim projekcijama za posledicu imati znatan broj smanjenja stanovništva u rubnom području tertitorije grada, a ukoliko se ovaj negativan trend nastavi, imaćemo i praktično “gašenje” pojedinih naseljenih mesta u seoskim sredinama.\nTipičan primer za to je podjastrebačko selo Rlica koja se nalazi na 600 metara nadmorske visine.\nU naselju Rlica živi 38 punoletnih stanovnika, a prosečna starost stanovništva iznosi 57 godina (55,2 kod muškaraca i 58,8 kod žena).\nU naselju ima 19 domaćinstava, a prosečan broj članova po domaćinstvu je 2,16.\nGrad Kruševac je na početku ovog veka suočen sa veoma ozbiljnim demografskim problemima. Oni su posledica dugogodišnjih ekonomskih i socijalnih promena kroz koje su Kruševac i Republika Srbija prolazili.\nKljučni problem je svakakoa nedovoljno obnavljanje stanovništva. Iz ovog problema proizilaze i drugi negativni procesi. Statistički gledano stanovništvo grada Kruševca je značajno ostarelo za poslednjih sedamdeset godina, što će u značajnoj meri uticati na buduću reprodukciju stanovništva. Ujedno će se smanjiti i broj radno sposobnog stanovništva. Možemo da zaključimo da je jasno izraženo smanjenje broja mladog stanovništva, koje treba da bude nosilac buduće reprodukcije i obnavljanja stanovništva ovog kraja.\nTag kruševac natalitet statistika


Banca Intesa | Banca Intesa i Mastercard vas vode u Italiju! – dodela nagrada\nNaslovna Medija centar Foto galerija Banca Intesa i Mastercard vas vode u Italiju! – dodela nagrada


Prema poslovnom izvještaju, čista dobit Fejsbuka dosegla je u proteklom kvartalu 4,7 milijardi dolara, što je 79 odsto više nego godinu dana prije.\nPritom su prihodi od oglašavanja porasli za 49 odsto, na 10,14 milijardi dolara, pri čemu prihodi od oglašavanja na mobilnim uređajima čine 88 odsto ukupnih prihoda od oglašavanja.\nOglašivači već duže preusmjeravaju novac iz televizijskog u oglašavanje na web i mobilnim platformama, a Fejsbuk je jedna od kompanija koja od toga ima najviše koristi, premda je na mobilnom video tržištu suočen sa žestokom konkurencijom Snapčeta i Jutjuba, koji takođe svakodnevno privlače milione posjetilaca.\nPrema podacima iz poslovnog izvještaja, Fejsbuk je na kraju drugog tromjesečja imao 2,07 milijardi aktivnih mjesečnih korisnika širom sveta, što je 16 odsto više nego godinu dana prije. Pritom je dvije trećine njih tu društvenu mrežu koristilo svakoga dana.\nKompanija je, takođe, izvijestila da trenutno ima oko šest miliona aktivnih oglašivača, među kojima mnoge male i srednje velike kompanije.\nSudeći po poslovnim rezultatima, skandal zbog lažnih oglasa na Fejsbuku plaćenih iz Rusije kojima se pokušalo uticati na lanjske predsjedničke izbore u SAD-u zasad nije uticao na finansijsko poslovanje te društvene mreže.\nAli, Fejsbuk je nedavno najavio da će zaposliti hiljadu radnika koji će se boriti protiv lažnih oglasa, a Mark Zakerberg, izvršni direktor koji je i osnovao Fejsbuk 2004. godine, najavio je i druge mjere kako bi se povećala sigurnost te društvene mreže, a to bi, kaže, ubuduće moglo uticati na zaradu kompanije.\nPremda su poslovni rezultati kompanije bolji nego što su analitičari očekivali, cijena deonice Fejsbuka pala je u sredu u produženom trgovanju nakon zatvaranja Vol strita za 1,5 odsto.\nMeđutim, od početka godine cijena akcije na dobitku je skoro 60 odsto, pri čemu je početkom ove nedjelje dosegla rekordne nivoe. Poslovni dnevnik\nTagovi: dobitfejsbukizbormark zakerberg


Svjetske agencije – Korištenjem IQOS-a smanjuje se izloženost štetnim materijama – FENA-BIZ\nHome Vijesti Svjetske agencije – Korištenjem IQOS-a smanjuje se izloženost štetnim materijama\nNEW YORK, 9. jula (FENA) – Kompanija Philip Morris International Inc. može informirati svoje potrošače da IQOS, uređaj koji zagrijava, a ne sagorijeva duhan, smanjuje izloženost korisnika štetnim hemikalijama koje se nalaze u cigaretama, objavila je u utorak američka Agencija za hranu i lijekove (FDA), prenosi Bloomberg.\nFDA je u utorak saopštila da naučne studije pokazuju da potpuni prelazak s cigareta na IQOS sistem “smanjuje izloženost organizma štetnim i potencijalno štetnim hemikalijama”, što po riječima Mitcha Zellera, direktora Centra za duhanske proizvode pri FDA, može pomoći punoljetnim pušačima da ostave klasične cigarete i smanji njihovu izloženost štetnim hemikalijama, ali samo ukoliko u potpunosti pređu na ove proizvode”.\nOva odluka, kako agencija Bloomberg ističe, “daje IQOS-u prednost u odnosu na druge alternative, poput elektronskih cigareta, u pokušaju da odvrati pušače od cigareta”. Drugi proizvođači, kako je navedeno, ne mogu iznositi takve tvrdnje dok ne dobiju saglasnost FDA.\nAmerička agencija za hranu i lijekove je istakla da ova odluka ne znači da je IQOS proizvod bez rizika, već da može biti “manje štetna alternativa za ljude koji potpuno pređu sa cigareta na njega”.\n“Ovom odlukom se za Philip Morris okončao proces koji je trajao skoro četiri godine. Kompanija je podnijela zahtjev FDA-u za svrstavanje ovog proizvoda u kategoriju proizvoda “modificiranog rizika” u decembru 2016. godine”, zaključuje se u izveštaju Bloomberga.\nO ovoj odluci FDA-a izvještavaju i druge vodeće svjetske agencije, navodeći da je IQOS prvi elektronski proizvod sa nikotinom, a drugi duhanski proizvod ikada, koji je FDA svrstala u kategoriju „proizvoda modificiranog rizika“.\nAgencija Reuters navodi da se od izdavanja ovog dokumenta “očekuje da bude koristan za zdravlje stanovništva” i dodaje da je kompanija Philip Morris sada u obavezi da sprovodi nadzor i studije kojima će se utvrditi da li se MRTP preporuke na američkom tržištu poštuju i da li dolazi do upotrebe ovog proizvoda od strane maloljetnika.\nS druge strane, ugledni američki magazin „Politico“ podsjeća da je FDA u aprilu prošle godine odobrila komercijalizaciju uređaja u SAD, navodeći u tom trenutku da se “razmatra da li konkretan proizvod može ili ne pomoći punoljetnim pušačima da ostave tradicionalne cigarete”. Ova dodatna odluka je, navodi Politico, preokret koji omogućava kompaniji Philip Morris da informira potrošače da je IQOS proizvod modificiranog rizika koji značajno smanjuje proizvodnju štetnih i potencijalno štetnih hemikalija u donosu na klasične cigarete.\nIQOS je prvi uređaj koji zagrijava a ne sagorijeva duhan autoriziran za prodaju u SAD, a kompanija Philip Morris ovaj uređaj prodaje u više od 50 zemalja u svijetu.


Hotel Athena Pallas Village ***** Elia beach - strana 2 - Smeštaj na Sitoniji - Putovanja.info\nSuper! Zelimo vam lep provod!\nU Atemusu naplacuju lezaljke na plazi... mozete misliti... gostima hotela...\nMislim da je Athena mnogo bolji izbor,,, i ja krecem dole 4.7.2010..\nA plaza ima prelepih...\nMada je za mene Kalamici naj bolja od svih...\nNije ništa čudno što naplaćuju ležaljke gostima hotela. To rade i u Lagomandri. A i mi smo rekli da ove godine obavezno idemo na Kalamici. Moja cela porodica prosto obožava ovu plažu ! U Atheni smo od 12.07.2010.\npre dve godine smo bili u ateni a idemo i ove jer su imali mnogo dobre popuste preko dertoura...\nsto se tice hotela sve je savrseno...imali smo suit pored bazena sa dve odvojene sobe kupatilo skroz ok sa hidromasaznom tus kabinom...peskiri se menjaju svaki dan...kao i spremanje sobe...hrana savrsena bez preterivanja...toliki izbor da moze zadovoljiti sve ukuse...\nbazene smo koristili nekada i u 22h sto je velika prednost u odnosu na mnoge hotele gde se koristi do 19-20h\nza plazu mozemo slobodno redi da je...biram pravu rec...recimo losa...ipak je stvar ukusa...uzasno mala u dubinu...i sa kamenjem doduse sitnijim i ne onim sto bodu ali ne mozes hodati kako treba jer ti noge upadaju u to non stop...ulaz u vodu je od istog tog kamenja...nama se nije svidelo...bili smo prvi dan na toj plazi i ni jednom vise...ali to nije problem ako se ide kolima jer okolo ima prelepih plaza...do plaze se dolazi stepenicama i kroz mali tunel...lezaljke se ne naplacuju ali su bile sve zauzete kada samo taj jedan put sisli na plazu...\njos jedna veoma dobra stvar...peskiri za plazu se dobijaju...i mogu se menjati za suve koliko hoces puta u toku dana...kao i parking koji ima nastresnicu pa auto ne bude na suncu...\nsto se tice agencija i cena...vec tri god idemo preko dertoura(nadjite na googlu ima i na srpskom) i ubedljivo su najjeftiniji...cak i ako kontaktirate sam hotel...konkretno za atenu je bila ista cena preko sabre i dertoura ali je kod sabre drugo dete placalo 50% dok preko dertora je bilo gratis i drugo dete...to nije mala razlika...a ove godine su imali jako dobre popuste do 31.01. koje smo iskoristili...120e dan za 4 u suitu...dok su obicne sobe bile i po 80-100...sto je zaista pristupacno...\neto...ako nekoga jos nesto zanima...\nps.ivana gde je ta kalamici plaza...mi smo stalno isli na qoviu koja nam je savrsena...i na kalogriu i lagomandru\nHotel Athena Pallas Village je tek skoro dobio 5-u zvezdicu i to zahvaljujući mezonetima i svitama sa bazenom koje su nedavno napravili. Na mnogim slikama hotelskog kompleksa koje se nalaze na netu taj novi deo se i ne vidi. Sobe 2+1 i 2+2 koje su najinteresantnije za naš džep se nalaze u starom delu hotela i na nivou su 4+ *. Postoje moderno opremljene i opremljene na tradicionalan način (u etno stilu). Svaka soba poseduje fr ležaj, kupatilo (fen, šamponi, kupke, štapići za uši, telefon (!!!)...) lcd tv, mini bar, sef, terasu... Prostrane su i ukusno opremljene. Inače usluga u celom hotelu je na nivou 5*. Hotel takođe poseduje 3 otvorena bazena, tavernu, restoran, nekoliko barova, zatvoren bazen, spa centar, prodavnicu, suvenirnicu, bilijar, bioskop (!), etno muzej, dve crkvice, mini golf, terene za tenis i odbojku... Sam kompleks je izuzetna ambijetalna celina - više imate osećaj da ste u nekom seocetu nego u hotelu. Hotel se nalazi na uzvišenju iznad plaže do koje se dolazi širokim uređenim stepeništem. Plaža je prelepa ali mala pa pretpostavljam da u sezoni samo ranoranioci mogu da uhvate mesto pod suncobranom. Ishrana u hotelu je na bazi PP i mislim da odgovara hotelu sa 5*. Oko hotela nemate mesta za izlaske ali Neos Marmaras je na 10-ak km pa možete otići u provod. Ukoliko niste došli sopstvenim prevozom hotel poseduje kombi za te namene. Sve u svemu ovaj hotel je se meni dopao i mislim da ima najbolji odnos cena-kvalitet od svih hotela na Sitonij. Još i da pomenem da na recepciji radi jedna naša Leskovčanka koja je tu već nekoliko godina sa suprugom koji konobariše u istom hotelu, pa može biti od pomoći ukoliko neko ima jezičku barijeru. Eto toliko od mene, nadam se da sam vam bar malo približio moje viđenje ovog hotela.\nOvaj hotel je baš interesantan, vidim da je ponuda na nivou 4-5 zvezdica, a veoma je povoljan. Ineresuje me da li je baš veliki problem naći slobodne ležaljke na plaži kod ovog hotela? Da li postoji recimo mogućnost rezrevacije ležaljki, platiš i uvek te čekaju i kad hoćeš tu da se smestiš i kada nećeš.\nPomogao, još kako!!!! Ja sam bila po malo skeptična da je hotel OK obzirom na cenu, ali Vas par gostiju koji su bili, imaju pozitivne utiske! Reci molim te jesu li Superior sobe OK i gde se otprilike nalaze, pošto vidim da tamo ima nekoliko zgrada? I da li je bazen za sve goste dobar, jer pretpostavljam da se ne mogu svi kupati u onom rezervisanom za mezonete? Bće još pitanja, pa da ne preteram prvi put!\nSuperior sobe su oko 28 m2 i sadrže francuski ležaj + sofu na razvlačenje. Dobre su. Možete koristiti sve bazene osim onog koji je predviđen za svite - verujte neće vam ni biti potreban. Mi smo imali sobu sa pogledom na teniski teren, s'obzirom da nema soba sa "see wiew" to je sasvim OK.\nOno što najviše volim je pogled na more sa terase, ali sam znala da to ovde ne dobijamo . Nisu nam toliko potrebni bazeni, jer u principu obilazimo Sitoniju uzduž i popreko, ali po nekada deca vole da se bućnu i u njima!!! Bitno nam je da su sobe OK! A, da ima li neta u celom hotelu? Hvala unapred\nmilenaidaki...lezaljke na plazi se ne placaju ako si gost hotela samim tim je i tesko doci do njih osim rano ujutru...\nivanar...mozete se kupati i u bazeno kod tih mazoneta...nas niko nije opominjao...mada smo bili jednom...jedina razlika od ostala dva je sto tamo ima deo sa djakuzijem...\nsto se terase tice suitovi armonija ih imaju...sa garniturom za sedenje...\n200nasat...potpuno se slazemo sa opisom...jedino nam plaza nije ni osrednja a kamoli prelepa...mislim...lepsa je od nekih u cg ali u odnosu na 90% gr plaza je bas losa...jedino ako nisu prosle god nasuli neki pesak...ali u svakom slucaju to je stvar ukusa :)\nnaviješ sat da bi maznuo ležljke\nPostavljeno 17 apr 2010\nIli prespavaš na ležaljki :-P\nEeeee..., pa meni se baš dopada..... još kad, bi bila ovako pusta.... milina jedna!


Goga Yachting Club na Monterey Boats godišnjoj diler konferenciji na Floridi\nI ove godine Goga Yachting Club je učestvovao na Monterey Botas godišnjoj diler konferenciji koja je održana u prestižnom centru Raton Resort & Club u Boka Ratonu na Floridi.… Više\nNajbolji prijatelj u vrelim letnjim danima\nIdealni saveznik za beg od usijanog gradskog asfalta i vreve je Monterey 258 Super Sport. Spreman je da spusti skalu na termometru i podigne nivo adrenalina do krajnjih granica. Sa svojim zavodljivim linijama sigurno će se istaći na talasima, dok će Vas svojim performansama naterati da izgubite pojam o vremenu. Spakujte se, ohladite piće, upalite motore i proverite zašto život počinje tamo gde se kopno završava.… Više\nMonterey je i ove godine nagradio najzahtevnije nautičke entuzijaste novim veličanstvenim modelom 378 Super Express, koji je, kao kralj Super Sport plovila, svojim mogućnostima nadmašio sva očekivanja.\nOva otmena jahta od 11.3 m i dvostrukim motorom jačine 520 KS poseduje moćne performanse, ali ne na uštrb komfora i luksuza. Velika pažnja posvećena je udobnosti, te je 378SE idealan za krstarenja do dalekih destinacija, u kojima će se njeni budući vlasnici osećati kao kod kuće.… Više\nStvoren da impresionira\nFS Yachts je koristeći svoje bogato iskustvo i osluškujući potrebe i želje ljubitelja nautike kreirao najveći FS ikada – 320 Elite, ponos kompanije, jahtu spremnu da zadovolji i najzahtevnije.… Više\nNeodoljiva kao zov morskih sirena\nRemek-delo kompanije FS Yachts, očaravajuća 230 Sirena, svojim performansama privlači ljubitelje nautike poput zova morskih sirena. Ona donosi tehnologiju, zavidnu specifikaciju i udobnost koja ranije nije viđena u ovoj kategoriji. Dizajnirana je za strastvene nautičare koji vole da plove sa velikom grupom prijatelja bez odsustva komfora.… Više\nEvropski debi brazilske kompanije FS Yachts na Beogradskom sajmu\nBrazilska kompanija FS Yachts, poznata po energičnim plovilima prefinjenog dizajna, prvi put se predstavila evropskom tržištu na 38. Sajmu nautike, lova i ribolova u Beogradu.… Više\nGoga Yachting Club vas poziva na 38. Međunarodni sajam nautike, lova i ribolova u Beogradu\nPoštovani ljubitelji nautike pozivamo vas da nas posetite na 38. Međunarodnom sajmu nautike, lova i ribolova u Beogradu od 30. marta do 3. aprila 2016. godine.… Više\nPosetite nas na izložbi “Fishing Show” u Novom Sadu\nBiće nam veliko zadovoljstvo da nas i ove godine posetite na izložbi “Fishing Show” u Novom Sadu koja je svečano otvorena 17. marta 2016. godine.\nNa našem Goga YCI štandu se možete uveriti u kvalitet i impresivni dizajn aktuelnih plovila eminentnih svetskih brendova, kao što su Monterey i Bayliner.… Više\nPrikaz 73-80 od 108


Šabić: Da li je gradonačelnik bio pod „hajkom“ ili pod „kišobranom“ - KRIK\nŠabić: Da li je gradonačelnik bio pod „hajkom“ ili pod „kišobranom“\nObjavio/la KRIK.rs maj 5, 2017\nRodoljub Šabić (foto: MC.rs)\nKomentarišući izjavu premijera Aleksandra Vučića da će gradonačelnik Beograda Siniša Mali biti smenjen zbog kampanje koja se vodi protiv njega, Poverenik za informacije od javnog značaja Rodoljub Šabić upitao „da li je gradonačelnik bio pod ‘hajkom’ ili pod ‘kišobranom’?“\nPremijer Aleksandar Vučić rekao je u sredu da će gradonačelnik Beograda biti smenjen i da će sa te funkcije otići tokom leta. Obrazlažući ovakvu odluku, Vučić je naveo da je „zbog kampanje koja se vodi protiv njega, nemoguće raditi u takvim uslovima“.\nŠabić je za list „Danas“ rekao da ne zna na kakvu je kampanju premijer mislio, ali da je kancelarija Poverenika rešavala po žalbama novinara koji su tragali za informacijama od javnog značaja, između ostalog, i o gradonačelniku Beograda.\n„A ponašanje nekih institucija i njihovo (ne)postupanje uključujući i uskraćivanje javnosti odgovarajućih informacija, mnogo više bi upućivalo na zaključak da je gradonačelnik bio pod nekakvim zaštitnim ‘kišobranom’ nego da je bio predmet nekakve hajke“, naveo je Šabić.\nSubjektivni doživljaji objektivne stvarnosti – da li je gradonačelnik bio pod „hajkom“ ili pod „kišobranom“? https://t.co/cAh8waiViY\n— Rodoljub Sabic (@RodoljubSabic) May 5, 2017\nPodsetimo, KRIK je u oktobru 2015. godine objavio serijal od tri istraživačke priče o Siniši Malom. U njima je otkrio da je Mali kao direktor dve misteriozne ofšor firme kupio 24 stana u Bugarskoj, da je pomogao ocu da privatizuje kompaniju „Bratstvo“ i da je porodica Mali ilegalno prisvojila 10 hektara državne zemlje kod Vršca.\nNakon ovih otkrića, Agencija za borbu protiv korupcije sprovela je kontrolu i sastavila izveštaj u kome je opisala gradonačelnikove poslove za koje sumnja da mogu da budu pranje novca. U pitanju su novčane transakcije koje je Mali vršio preko ofšor firmi i kupovina nekretnina u Bugarskoj. Agencija je izveštaj poslala Višem javnom tužilaštvu koje ga proverava.\nAgencija proverava imovinu i prihode Malog zbog navoda njegove bivše supruge Marije Mali koje je iznela u intervjuu za KRIK. Ona je tada rekla da je pod pritiskom 95.000 evra Agenciji lažno prikazala kao svoje nasledstvo. Detaljnije pročitajte u posebnoj priči.\nPročitajte sve istraživačke priče o Siniši Malom